Диктаторът : Авторски текстове\nот Mutafchiev » 30 септември 2021, 00:19\nНощта бе осветена от милиони светлини. Цял народ във факелно шествие се стичаше към централния площад на Кръглата столица. Изглеждаше като жив организъм – булевардите артериите, по-големите улици – вените, а малките улички – капилярите. Четирите огромни паметника на входовете на града, всеки от които висок по 256 метра, сякаш охраняваха множеството. Фигурите на майката, сина – войник, партизанина и пилота бяха построени, за да напомнят на цялото човечество какво си е причинило. Дори височината им бе символична. Войната отне двеста петдесет и шест милиона живота. Сега се извисяваха над всички и отдаваха чест на най-големия човек от поколението променило света.\nВъв втория кръг на столицата се издигаха осем небостъргача – Университетът, Космическият институт и други. Сгради, призвани с величието и тежестта си винаги да напомнят най-важните за човечеството цели. Над всяка от тях светеше гербът, обозначаващ предназначението й – над Медицинския университет зеленееше змия, увита около меч. Над института по Земни науки – син глобус. Вътрешният кръг – централният площад бе опасан с колони от гранит. В тях бяха издълбани речите, които водачите на нациите държаха месеци, години преди войната. Монумент, който трябваше да попречи на наследниците им да излъжат света отново.\nДвайсет години преди началото на войната градът изглеждаше като обикновена стара столица. Хиляди къщи с керемидени покриви, натъпкани край малки улички. Четири или пет големи булеварда, околовръстен път. По онова време най-интересното тук бе нощният живот.\nДвайсет години след войната, Кръглата столица бе жив символ на властта, силата и победата. Някои твърдяха, че са на целия народ. Други ги опровергаваха с думите „Той за себе си го построи“. Имаше само един човек, който знаеше истината. Тялото му лежеше в центъра на всичко, а народът се стичаше към него, за да каже последно „Сбогом“.\nДушата му се рееше над града и наблюдаваше най-грандиозното погребение, което човечеството някога е организирало. За някои бе месия, за други – тиранин и кръвопиец. До този момент нито един светец, нито един деспот не бе удостояван с такава чест. Работници, инженери, земеделци, президенти, чистачи, премиери, ученици, министри. Всички се бяха смесили в едно. Някои държаха свещи, други факли. Цивилизацията изпращаше Васил.\nДъхът му щеше да секне, ако го имаше. Виждаше тялото си, осветено от прожектори, лицата на хората, които минаваха покрай него. Някои бяха искрено тъжни, други замислени. В очите на трети се виждаше радостна искра, а четвърти бяха абсолютно безпомощни. Диктаторът за последен път огледа творението си. Душата му олекна и тръгна нагоре.\nВасил отвори очи. Седеше в голям, удобен кожен фотьойл. Намираше се в стая, която много приличаше на собствения му кабинет. Слабо осветена, с мебели от масивно дърво, голяма библиотека. Зад огромното бюро седеше човек с приятни черти, около осемдесет годишен. Косата му бе леко прошарена, оредяла, сресана назад. Очите тъмни, скрити зад очила с масивна черна рамка. Лицето му говореше за природна интелигентност упорито развивана с години учене, четене и просто живеене. Устните бяха тънки, леко стиснати. Носът голям, извит, с месест връх. Васил прецени, че бъдещият му събеседник често е принуден да мълчи, когато не иска. Умрелият преди деветнайсет часа диктатор се огледа. Със задоволство установи, че е с нови чисти дрехи – черен костюм по мярка и бяла риза. Повдигна вежди и спокойно каза:\n-\tОтдавна не съм бил от тази страна на бюрото.\n-\tЩе се наложи да потърпиш.\n-\tНе се познаваме, а вече сме на „ти“?\n-\tНяма време за формалности, Васко.\nДиктаторът леко се подразни, но реши да не задълбава. Това бе една от любимите му фрази. Значи така са се чувствали хората, които са седели срещу него.\n-\tБих се радвал да знам с кого говоря.\n-\tИма – няма две хиляди години ви набиват в главите историята ми, как мислиш? Както и да е. Тук си, за да поговорим за твоята.\n-\tНе трябва ли директно да ми кажеш къде отивам?\n-\tЧестно казано бих искал, но началството даде друго поръчение.\n-\tМожеш да предадеш, че съм ти се доверил напълно.\nПетър погледна Васил изпод гъстите си вежди. С пръст му показа, че не седи зад, а пред бюрото.\n-\tРазбрах – отегчено отвърна диктаторът.\n-\tДобре, надявам се, няма да се наложи да напомням. Всъщност шефът ти даде свободата да избереш сам къде да отидеш. Естествено, след като видиш какви си ги вършил долу.\n-\tТова не е ли против всички ваши закони?\n-\tТия закони са ваши - отговори студено Петър. - Ние сме достатъчно добри да не пречим, когато ги нарушавате. Това не означава, че не трябва да си плащате в последствие.\n-\tКаква е процедурата?\nЧовекът се изправи иззад бюрото. Висок бе около метър и седемдесет и пет, изгърбен. На фона на почти двата метра на Васил бе дребен. Направи няколко крачки, застана до библиотеката, издърпа един от томовете наполовина. От горната част на конструкцията се спусна бял екран.\n-\tОхо, ще гледаме кино! Мислех, че това е илюзия, която мозъкът сам създава преди да умре… За да му е по- лекичко.\n-\tТази „илюзия“ – натърти светецът – е трейлър. Тук гледаме пълнометражките.\n-\tМай не си обичаш много работата, а?\n-\tНяма да повярваш, но 95% от филмите ви са почти идентични. Няма как да не ми писне.\n-\tИ моят ли е банален?\n-\tНе се възгордявай. Не е много приятен.\n-\tЗнам, съдбата ми…\n-\tСпести ми демагогията. Ще видим какви си ги вършил, ще обсъдим, после ще решиш какво да правиш със себе си.\n-\tДобре, но и ти не забравяй с кого говориш. И аз съм седял зад такова бюро, знам защо се държиш по този начин. Няма да мине.\nОчите на Петър светнаха, а тънките му устни се опънаха в също толкова тънка усмивка.\n-\tИскаш да се държим като равни?\nВасил се усмихна в отговор.\n-\tДобре. Обикновено започвате да се разкайвате още преди прожекцията. Сополи, сълзи, казвате десетината неща, които най-много ви тежат на съвестта и си мислите, че това е всичко. Естествено, грешите.\n-\tЗащото тук има неща, на които не сме отдали значение или сме забравили. Виждаме и грехове в неща, които сме мислили за правилни.\n-\tТочно така, Васко. Ти имаш ли за какво да гориш в ада?\n-\tА да отидеш в рая?\n-\tЗнаеш какво оставих след себе си.\nПетър се усмихна широко. Зъбите му бяха жълтеникави, затова Васил предположи, че събеседникът му е пушач.\n-\tДа запалим по една?\n-\tПрекаляваш – Петър се усмихна още по-широко. – В шкафчето до теб.\nВасил отвори вратичката. Вътре имаше хумидор, бутилка „Хенеси“, пепелник, до тях се мъдреше лула. Бяха покрити с дебел слой прах. Последва въпросителен поглед към домакина.\n-\tНали ти казах, че повечето хленчат, за да си спасят душиците? В най-добрия случай гледат филма си със стоически поглед, в очакване на решението. Кой ще се сети да поиска?\n-\tА тези неща?\n-\tТи си третият, с когото всъщност водя нормален диалог.\n-\tПо един на хиляда години?\n-\tНе, напоследък ми идвате такива нагли.\nРазмениха тънки усмивки. Васил извади съдържанието на шкафчето. Петър извади от един шкаф две чаши, нож за пури и запалка.\n-\tЕ, откъде да започнем? От самото начало, или искаш от конкретен момент?\n-\tПрез последните години си спомням често детството. Как играехме пред блока, първата ми любов.\n-\tЧервенокосото момиче от тролея?\n-\tДа, страхувах се да я заговоря и се правех на голяма работа.\n-\tВсе още съжаляваш за това?\n-\tНе. Ако се бяхме запознали, щеше да преживее лоши неща. Сега се надявам, че е добре, че има внуци, семейство. Че е щастлива. Естествено, че си я спомням.\n-\tМного благороден ще ми дойдеш.\n-\tЗнаеш, че като малък бях келеш. Много вода изтече, за да стана това, което съм.\n-\tА когато вече стана мъж, тогава не се ли опита да я потърсиш?\n-\tБеше странно, всеки ден с колата минавах покрай спирката, на която се качваше. Всеки Божи ден.\nВасил спря, погледна въпросително към Петър.\n-\tНяма проблем – усмихна се домакинът.\n-\tБях сигурен, че вече я няма, но го правех. Дори когато се преместих от стария квартал намирах поводи да наминавам, но уви – не я срещнах. В главата си разигравах различни сценарии, по които би протекла срещата ни.\n-\tДа. Мило. Като изключим, че беше келеш не си се дънил особено тогава.\n-\tАз ти казвам.\nПетър наля коняк в чашите, двамата ги вдигнаха. Васил се поколеба за момент. Петър кимна и в стаята се разнесе стъклен звън.\n-\tЗа неизживяното – каза домакинът и обърна поглед към екрана.\nДиктаторът се усмихна и обърна глава натам. Видя картинката такава, каквато бе преди повече от шейсет и пет години. Стоеше най-отпред в тролейбуса. Машината спря, той се огледа, никой не се качи, вратите се затвориха. Шофьорът даде леко газ, но после натисна спирачката. Предната врата се отвори, през нея се качи дребно момиче с къса червена коса и бяла кожа. Погледът й изпълни цялата стая през екрана. Беше едновременно обвиняващ и радостен. Хем казваше „Запознай се с мен най-после!“, хем „Радвам се, че те виждам“. Вратата се затвори и тролейбусът потегли рязко. Гледайки към екрана, Васил се вкопчи в подлакатниците на стола. Очакваше раздрусване, но то не се случи. Наистина, легналият полицай се появи много след това.\n-\tСъщинската част?\nВасил отпи голяма глътка коняк:\n-\tСъщинската част.\nРегистрация: 03 септември 2020, 00:32\nот Mutafchiev » 07 октомври 2021, 00:08\nОставаха седемнайсет минути до края на лекцията. В аудиторията най-удобно се бе настанила скуката, а отегчението на студентите се преобразуваше в нетърпение. До професорската катедра се бе изпънала отличничката на курса, рецитираше поредния си доклад на тема „Исторически цикли“. Васил едва се сдържаше да не заспи. Крепеше го мисълта, че след като този ходещ, носещ противопоказен на фигурата си клин, одрал кожата на Шекспир Ад, спре да цитира цели абзаци от христоматиите, го чака много забавна дискусия с може би нова политическа звезда.\nВ началото на учебната година мислеше, че бързо ще отучи зубърчето от училищните маниери, но не би. То упорито възпроизвеждаше, до запетайка, текстове с дължина повече от десет страници. Опита просто да се държи добре, после буквално й каза „Спри да зубриш“. В края се докара до там, че през седмица й даваше непосилни за деветнайсетгодишна студентка задачи. Кой човек на тази възраст е готов да прекара уикенда в учене? Адът в клинче! Имаше момент, в който Васил искрено се бе заинтересувал от възможностите на паметта й. Оказаха се по-големи от търпението му. Десет минути.\nПогледът му обиколи аудиторията. След като видя, че дори обикновено хъркащата групичка на последния ред се е подготвила за нисък старт, въздъхна тежко:\n-\tБлагодаря ти, Поли, за изчерпателното изследване. За пореден път успя да надминеш очакванията ми. Има още около страница и половина, която колегите ти със сигурност ще прочетат в учебника довечера. Свободни сме!\nАдът замига объркано, залата се изпразни моментално, а когато дойде на себе си, видя ухиленото лице на Васил, който от вратата каза:\n-\tИмаш „Отличен“ за семестъра, освобождавам те от лекции!\nДиктаторът гледаше младия образ с притаен дъх. Висок, с тъмна коса, явно поддържащ се, трийсет и пет годишен професор. Стори му се жестоко, че сега, почти половин век по-късно, след всичко, което се случи, му показват отново този млад, изпълнен със сили мъж. Успя дори да изпита завист към себе си.\n-\tНе пропусна нито една запетайка! – констатира сериозно, отпивайки от коняка.\n-\tНай-добрата ти ученичка – доза ирония отговори Петър.\n-\tМного смешно, така и не се научи да мисли.\n-\tАко беше слушал какво каза тогава, може би сега нямаше да си говорим.\n-\tАха, щях да хленча и да пропусна коняка.\n-\tКак не видя, какво ще стане още там?\n-\tНай-неприятното свойство на историята е, че е история. Можеш да усетиш, че променя хода си, но накъде – не знаеш.\n-\tМожеше да предположиш.\n-\tИ какво щеше да стане? Ако не бях аз, щеше да е някой друг.\n-\tТова го казват и престъпниците.\n-\tТакъв ли съм?\n- Пренасели рая.\n- Убеден съм, ада също.\n-\tКато преподавател в университета си бил, как го наричат при вас... пич – светецът смени рязко темата.\n-\tЛипсва ми това време. Когато се разхождах из коридорите, сякаш плувах в неукротима сила. Мечти, амбиции, възможности. Единственото място, където всеки вярва, че ще живее в по-добър свят.\n-\tНе мога да отрека, че се опита да им го дадеш.\n-\tОпитах се да ги направя оптимизатори.\n-\tКакъв се харесваш повече?\n-\tКато учител.\nПетър повдигна вежда.\n-\tКато преподавател в университета – с кисела усмивка уточни Васил.\n-\tСъжаляваш ли?\nСтудиото на „Time talk” бе доста по-малко, отколкото изглеждаше по телевизора. Всеки път, когато влизаше в него, Васил се учудваше на илюзията, която добре подредените декор, осветление и камери създаваха. Младият професор се появяваше в този ефир през няколко месеца и не можеше да отрече професионализма на водещия Маркс – около петдесет и пет годишен, приличащ на булдог, среден на ръст мъж. Журналистът имаше уникалното умение да превръща обикновени наглед неща в актуални теми. Тъй като двамата се познаваха повече от десет години и имаха приятелски отношения, на някакво събиране Маркс сподели с Васил тайната си: Никога не говоря за това, за което говорят другите.\nСегашното предаване щеше да бъде издържано в този дух. Професорът бе поканен в ролята си на историк, известен с увлеченията си в социологията. Целта му явно бе да даде околонаучно определение на тезите другите двама гости – заместник председателят на управляващата центристка партия Омайниченко и новото явление в политиката на Преславия - Давидов.\nПоследният бе изключително странна, но зловещо чаровна птица. Бивш психиатър, който от няколко години бе започнал да води политически блог, пробутвайки някаква нова управленска концепция. Васил бе криво-ляво наясно с оптимизацията. Основната идея бе „да отърве държавата от излишния политически баласт и да даде съдбата на народа в собствените му ръце“. Наистина, звучеше примамливо, но прекалено утопично и наивно. Общо взето, ако Давидов се бе пръкнал стотина години по-рано, най-вероятно щеше да постигне някакъв успех. Сега нисичкият, с буйна прошарена коса и дяволити очи, скрити зад очила с тънка метална рамка, кандидат вожд нямаше никакви шансове.\nДокато се наместваше в стола, към Васил се приближи Маркс:\n-\tГотов ли си?\n-\tДоколкото е възможно… - усмихна се професорът, докато стискаше ръката на водещия. - Как успя да убедиш Омайниченко да спори Давидов? Нали уж му било под нивото да говори с маргинали?\n-\tЕдно от чудесата на кризата! Пари им под краката и са готови на всичко, за да блеснат – ухили се Маркс, потупа Васил по рамото и се настани на централното място в студиото.\nПърви се появи центристът. Около шейсетгодишният мъж полагаше огромни грижи за себе си. Видно бе, че тренира, а скъпият му костюм, вратовръзка и джобна кърпичка, издаваха желанието да изглежда повече от перфектно. Ръкува се с Маркс и Васил, след което седна на мястото, посочено му от асистента.\nОт колоните в студиото се разнесе гласът на режисьора на пулт:\n-\tТри минути.\n-\tНашият събеседник явно обича да закъснява – усмихна се Омайниченко, поглеждайки към Маркс и Васил.\nПрофесорът се усмихна куртоазно, а Маркс отбеляза:\n-\tСпоред други се появява точно на време.\nБе ред политикът да се усмихне, за да не се налага да отговаря на закачката.\n-\tДве минути!\nВ студиото влетя Давидов. Изглеждаше още по-дребен, отколкото във видеоклиповете, записани в кабинета и терасата на къщата му. Косата му приличаше на огромна захабена метална четка със стърчащи във всички посоки краища. Погледът – съсредоточен. Сякаш не виждаше нищо друго освен това, което му трябваше. Облечен бе в стар кафяв костюм и доста изтъркани обувки. Първо се приближи към Маркс:\n-\tЗдравейте, здравейте, господин Маркс, радвам се, че най-после ми обърнахте внимание. Запознат ли сте с оптимизацията?\n-\tЗа жалост не толкова, колкото би ми се искало – усмихна се Маркс, който гледаше събеседника си с щастливо любопитство, усещайки, че го чака страхотно предаване.\n-\tРазбирам, разбирам, мисля, че ще успея да ви наведа на някои мисли с думите си – усмихна се Давидов, - а и професорът няма да ми позволи да сгреша, нали така?\n-\tЩе направя всичко по силите си – усмихна се Васил.\nНещо го накара да се изправи и стисне ръката на новодошлия събеседник.\n-\tУбеден съм, убеден съм в това! С интерес чета материалите ви, посветени на статистическите данни от началото на Индустриалната революция, жалко, жалко, че са толкова малко!\n-\tТрийсет! – чу се от колоните.\nДавидов се усмихна на Васил и Маркс, огледа се и се настани на единствения свободен стол, точно срещу Омайниченко:\n-\tА! Ето го и представителят една умираща епоха! – политикът повдигна вежди от шок, че някой си позволява да се обръща така към него. – Не се безпокойте, дисекцията няма да боли.\nВасил седна обратно на стола и пое дълбоко въздух. Този човек бе демоничен. Нахълта излъчвайки абсолютна откъснатост от околния свят. Само с няколко изречения успя да предразположи нужните хора към себе си, а ненужният бе унизен и смачкан.\n-\tДобър вечер, уважаеми зрители! Гледате „Time talk”, аз съм Джулиъс Маркс и тази вечер ще пропусна встъпителните думи, защото искам да изстискам всяка секунда от времето, което имаме. Гости са ни Васил Крумов, професор по история. Заместник председателят на Центристи за бъдеще – господин Омайниченко. Астор Давидов, психиатър и самоук политически теоретик. Добре ли ви представих, господин Давидов?\n-\tДа, да, здравейте – усмихна се психиатърът. - Прекрасно, но бих сложил едно „засега“ в края.\n-\tТеоретик с амбицията да стане практик?\nДавидов се усмихна широко:\n-\tМного добре го формулирахте! Затова вас ви гледат милиони, а мен хиляди.\nМаркс се усмихна още по-широко и си пое въздух, за да зададе първия въпрос, но бе прекъснат от явно раздразнения Омайниченко:\n-\tЛюбопитно колко души биха гласували за вас?\nВодещият хвърли изненадан поглед към политика, но се изненада още повече, когато чу отговора на Давидов:\n-\tПри истинска конкурентна борба, повече отколкото за вас.\n-\tКазвате, че изборите са манипулирани?\n-\tКазвам, че групировките, които наричате партии, са окупирали демократичния процес.\n-\tСега сме и мафиоти?\nМаркс осъзна, че няма нужда от него и се настани по-удобно на стола.\n-\tПри мафиотите, понеже нямат закони, съществува понятието „честна дума“, господин Омайниченко. Нещо, което нито вие, нито който и да е политик от последните две поколения познава, а имате всички закони на света.\n-\tА какво познавате вие? – политикът започваше да излиза извън кожата си.\n-\tВашата система, начина, по който назначавате за министри хора, чиято единствена експертиза е вярната служба на партията!\n-\tМинистрите се назначават от министър председателя и… - започна да се обяснява Омайниченко.\n-\t… и са професионалисти, които прекрасно познават материята. Да, да, дрънкайте ги тези, когато не съм наблизо. Имате ли поне един министър, който да не е обвързан с партийните ви структури? Поне един министър, който да не повтаря глупостите, които наричате „идеология“ и партийна линия?\n-\tФинансовият министър! – доволен отговори Омайниченко, - Работи в министерството вече петнайсет години и е бил зам.министър в правителството на Свободните социалисти!\n-\tТоест човек, който търка чиновнически бюра през една трета от живота си, в момент на рушаща се, абсолютно непредвидима икономика, социална криза и колапс на повечето институции, взима решения за бъдещето на обществените пари?\n-\tА какво бихте препоръчали вие?\nЗа опитните хора въпросът на Омайниченко означаваше, че печели време и се надява Давидов да сбърка. Аудиторията, виждаше друго – човек, който не знае какво се случва и хлапашки се опитва да удари кроше на въздуха.\n-\tОписал съм го достатъчно добре на сайта си, но за вас ще го кажа с прости думи – препоръчвам финансистите сами да изберат министъра си.\nПолитикът се усмихна широко, усети че тактиката му е проработила и вече виждаше победата в спора:\n-\tКак така финансистите ще избират сами министъра си? Искате да промените демокрацията, избирателната система, конституцията?\n-\tВ сегашната система кой избира министъра на финансите?\n-\tПредлага се от министър председателя и се одобрява от парламента… - Омайниченко постепенно осъзнаваше, че радостта му е била преждевременна.\n-\tТоест никой освен партийния лидер, шефът на групировката, не гарантира уменията на министъра?\nОмайниченко се наведе напред с вдигнат показалец, но Давидов не му даде шанс да говори.\n-\tИ къде тук виждате демокрация? Защо професионалистите да не изберат този, когото смятат за най-добър? И той, необременен от вашите партийни игрички, не управлява? И най-важното – да отговаря лично, без проксита, за своите действия?\n-\tИ искате да кажете, че всеки министър ще бъде избиран по този начин? – Омайниченко не се отказваше, но явно губеше сили.\n-\tДа! Служителите на реда избират свой човек, спортистите – свой, учителите най-добрия сред тях! – Давидов говореше спокойно, но сякаш бе обсебил цялото студио с присъствието си.\n-\tТогава ще настъпи анархия! – почти изпищя политикът.\n-\tГосподин Омайниченко, когато вие оптимизирате здравеопазването, образованието и всичко, за което се сетите, анархия не настъпва… Въпреки разрухата, която оставяте след себе си. Сега дойде вашият ред да бъдете оптимизирани и това не ви харесва. Искам да добавя още нещо – вашата система се крепи на това, на което се крепи мирът между бандите! Изборите са войните за преразпределяне на териториите.\nМаркс бе забравил ролята на водещ и с интерес наблюдаваше случващото се. Последната мисъл на Давидов сякаш удари Омайниченко като парен чук. Личеше, че колосаният зам.председател на центристите няма да се съвземе скоро.\n-\tГосподин Крумов, - обърна се Давидов към Васил, - какво ще кажете вие?\n-\tОх, не знам даже откъде да започна… - пое си въздух професорът.\nДокато се наместваше в стола си, огледа всички в студиото. Омайниченко все още се съвземаше от разгрома, а Маркс наблюдаваше с интерес. Давидов го приканваше с поглед да каже мнението си и в очите му се четеше желанието да чуе искрените размишления на Васил.\n-\tИскате да създадете меритокрация, господин Давидов, доста красива мечта. Връщате ни във времената на древната република, но въпросите са повече от отговорите.\n-\tСлушам ви – каза сигурно в себе си човечето с щръкнала коса.\n-\tНа първо четене… какво ще стане с партиите?\n-\tЩе спрат да съществуват. По времето на създаването си са били най-високото постижение на политическата и управленска мисъл. В наши дни, обаче са се превърнали в това, срещу което са били създадени – окупация на властта от хора, неспособни да управляват в съвременната епоха.\nМаркс и Васил погледнаха Омайниченко, който не реагира на думите на Давидов.\n-\tКак си представяте, че ще се случва гласуването отделно за министри, отделно за премиер, отделно за парламент? Бюлетината ще бъде по-голяма и сложна за разгадаване от карта, купена в бензиностанция.\nДавидов се засмя:\n-\tКакто ни отърваха от тези карти, така технологиите ще улеснят гласуването.\n-\tМашините за гласуване… - обади се Омайниченко, който явно бе дебнал момент за контраатака.\n-\tКой говори за машини? Щом можем да си плащаме данъците онлайн, значи можем и да гласуваме така! Или държите задължително гласовете на всички да минават през избирателните комисии, които са организирани от партиите и бюрокрацията?\n-\tМного сте хаотичен, нямате ни най-малка представа за какво говорите! Единствената причина, поради която не си тръгвам е от уважение към зрителите! – нацупено отговори Омайниченко.\n-\tИ като стана дума, - намеси се Маркс. - Уважаеми зрители, ще продължим след кратка пауза!\nКогато на контролните монитори се появи заставката на „Time talk”, водещият и Васил въздъхнаха с облекчение. Давидов, доволен от себе си, свали очилата и започна да ги бърше с къпричка.\n-\tТова е абсолютно недопустимо! – яростно възкликна Омайниченко и всички се обърнаха учудени към него – В момента подкопавате държавния ред! Конституцията!\n-\tТова, господине, се нарича демокрация и свобода на словото. Щом не ви харесва, оборете ме с думи, ако можете – усмихна му се Давидов.\n-\tНе говоря с вас – ядно съсна политикът и се обърна към Маркс. - Казахте ми, че ще се проведе нормална дискусия!\n-\tНищо ненормално не виждам в разговора, даже обратното, изключително добре се получава – отговори водещият.\n-\tКомисията за електронни медии ще провери всяко ваше предаване за нарушения!\n-\tИ после не били мафия – ухили се Давидов, обръщайки се към Васил, от когото получи съгласие под формата на лека усмивка.\nОмайниченко забеляза това и не издържа:\n-\tИскате да ми направите публичен линч и сте хванали някакъв луд, за когото не ви дреме! Знам кой стои зад това, но можете да му предадете, че ще стане премиер само през трупа ми!\nПолитикът се изправи, откачи микрофона от сакото си, остави го на стола и напусна студиото под смаяните погледи на всички.\n-\tМинута! – разнесе се от колоните в студиото.\nМаркс, Давидов и Васил се спогледаха.\n-\tВидяхме какво е с политици, сега ще разберем как е без тях! – усмихна се психиатърът.\nВъпреки отсъствието на Омайниченко предаването се получи гледаемо. Хората в студиото бяха постигнали негласен консенсус да се съсредоточат върху концепцията на Давидов, без да я сравняват с настоящото положение на нещата. Нямаше нужда от това, защото всички скандали, порочни взаимовръзки и глупави действия на властта, бяха обсебили медийния живот. Паралелите бяха очевидни. Давидов отговаряше на въпроси, свързани с това как би се избегнало образуването на касти при подобен избор на управници, кое би гарантирало независимостта и баланса между институциите. Кой би гарантирал, че даден министър е избран честно и зад него не стои някой богаташ или цяла компания.\nСлед като ефирът приключи, Васил и Давидов се срещнаха случайно на паркинга.\n-\tДа ви закарам? – усмихна се Васил.\n-\tНе, не, благодаря, чакам шофьор от телевизията. Благодаря ви, получи се много хубав разговор. Особено частта, в която казахте, че за да бъде полезна, системата трябва да се променя заедно обществото.\n-\tОбществата вече се развиват по-бързо от властта.\n-\tТака е, така е. Знаете ли, вдругиден ще се събере малък… бих го нарекъл философски кръг. Бих се радвал ако дойдете – предложи Давидов.\n-\tНека се свържем утре и доуточним?\n-\tРазбира се!\nВасил въздъхна, докато наблюдаваше младото си „Аз“, качващо се в любимата „Алфа“. Мислите, които се щураха из черепната му кутия, докато се прибираше към дома, отново нахлуха в главата му. Почувства свежестта не само на чистата, без едно облаче нощ, но и изключително странното усещане, което се появи за първи път точно тогава. Струваше му се, че се случва нещо, което отдавна самата Вселена готви. Всяко едно историческо събитие от зората на човечеството се бе подреждало, за да дойде тази нощ. Тогава не можеше да си го обясни, защото липсваха много парчета от пъзела. Сега, в кабинета на Свети Петър, с чаша Хенеси в ръка, пура в другата, Васил имаше точното определение за това усещане.\n-\tИсторическо – промълви той.\nПетър откъсна очи от екрана, на който се виждаше как колата на Васил се движи по празните нощни булеварди на Кръглата столица.\n-\tТогава ли го усети за първи път?\nВасил замислено присви очи:\n-\tНе, първият път беше… първият път – Петър се усмихна. - Знаеш ли? – Васил рязко излезе от спомените си и се оживи. - Винаги съм искал да знам какво е станало с Омайниченко онази нощ! Можеш ли да ми покажеш?\nПетър повдигна вежди и се усмихна:\n-\tОхо, дори тук си любопитен като селска клюкарка? – Васил се засмя от сърце. – Мога, разбира се!\nОмайниченко седеше на задната седалка на служебната кола и с присвити устни държеше телефона до ухото си. Досега единственият човек, който си бе позволявал подобно държание с него и не е имало последствия, бе съпругата му. Но тези сцени не се случваха в национален ефир.\nТрудно му бе да сдържа гнева си, защото не знаеше към кого да го насочи. Към себе си? Как можа да се подлъже толкова самонадеяно? От друга страна, когато се съгласяваше на това интервю, нещата изглеждаха по съвсем различен начин. Давидов от две-три години си бръщолевеше глупостите в интернет, около себе си бе сплотил десетина хиляди лумпена, вярващи в идиотщините му. Лесна жертва, а колко много се нуждаеше властта от такава! Малка победоносна война в медийното пространство.\nПоредният обратен ход на махалото на върлуващата вече над десет години икономическа криза бе ударил страната, респективно управляващите. Здраво. Всеки ден пламваха нови протести и вече в почти всеки град имаше стачки. За щастие, сериозен лидер нямаше, не се очакваше и да се появи. Затова протестиращите се събираха и действаха хаотично. Омайниченко и колегите му полагаха всякакви усилия да ги разединяват и настройват едни срещу други. Криво-ляво успяваха да тушират напрежението и да избягат от усещането, че всички са срещу тях.\nОпозицията се държеше настрани – в последните години лидерите й започнаха да измират като мухи. Предишното поколение напусна постовете си с краката напред, а това доведе до хаос и вътрешни борби, които спънаха партиите. В този ред на мисли, първият, отправил се във вечния парламентарен бюфет, бе лидерът на центристите. Това даде преднина на Омайниченко и Никълс, сегашният премиер и лидер на партията, да успеят да я изведат напред. Докато враговете им умираха, те се внедряваха в структурите им и ги подчиняваха.\nСега това. Единственото резонно обяснение бе, че Гарфийлд, 78-годишният лидер на Свободните социалисти, последният мохикан, заел поста преди по-малко от година, бе решил да даде прощален бой. От няколко месеца никакъв го нямаше, а привидно всичко се решаваше от пленума на партията, естествено, това беше пушилка. Дясната ръка на Гарфийлд, госпожица Муляр, бе под контрола на Никълс.\n-\tЗнам, че се издъних, - каза през зъби Омайниченко в слушалката. – И аз нямам идея какво стана, но знам кой е виновен… Точно така… Добре, вече наближавам.\nПолитикът затвори и се загледа през прозореца. До изборите оставаха по-малко от единайсет месеца и към днешна дата, центристите бяха първа политическа сила. Най-важното на този етап бе да се задържат като такава. Стигаше им преднина между пет и десет процента от вторите. Така щяха да могат да дадат постове и екранно време на по-малките партии срещу подкрепа в парламента. Към средата на мандата вече щяха да са ги храносмелили, а лидерите им да са обирали негативите за всичко, което става. Само трябваше да издържи единайсет месеца и да не позволи появата на стихиен лидер: „Нищо работа!“, помисли старото политическо животно.\nКолата спря пред входа на любимата кръчма на Никълс. Омайниченко слезе и бързо се скри в сградата, виждайки с периферното си зрение как автомобилът потегля. Бързо прекоси празната централна зала на заведението, подминавайки бармана и се скри зад една от вратите в дъното.\nВ опушената, средно голяма стая, го чакаха Никълс, Волф – шефът на вътрешното разузнаване, носещо името „Информационна служба“, и главният комисар Матеус. Всички освен последния пушеха, нещо което очевидно дразнеше първото ченге на Преславия.\n-\tСпоред нас Крумов и Давидов се срещат за първи път. Нямаме информация, да са имали контакти с Муляр или Гарфийлд – израпортува Волф.\n-\tИ какво излиза? Случайно, самосиндикално, са се събрали и са ни разказали играта в национален ефир? – ядосано изсъска Омайниченко.\n-\tПродължаваме да работим – отговори Волф.\n-\tТоест започвате да работите… - обади се Никълс.\nОмайниченко го погледна объркано:\n-\tНе са го следили?\n-\tИма по 10 000 последователи в Соцнет и в mepipe, много под прага на интерес е, за какво да го следим? – оправда се Волф.\n-\tА професора?\n-\tТой въобще не поддържа профили. Има ги, но не е качвал нищо от години.\n-\tКазах им, че искаме да знаем всичко за тия двамата, какво ядат, с каква тоалетна хартия се бършат, какъв вкус презервативи предпочитат курвите им – успокояващо каза Никълс.\n-\tА Маркс? – не се отказваше Омайниченко.\n-\tВ понеделник финансовият отдел ще направи пълна ревизия, ако открием нещо, ще съобщим – обясни Волф.\n-\tКаквито и да са резултатите ми ги изпратете в хартиен вид, без никакви обозначителни знаци.\nНикълс погледна учудено заместника си:\n-\tИскаш да го пържиш на бавен огън за едно предаване ли?\n-\tМожем ли да си позволим да има второ такова?\nСиловаците се спогледаха.\n-\tПрати всичко, което откриеш – обърна се Никълс към Волф. - Какво става с протеста на тираджиите?\n-\tПланират вдругиден да блокират тунелите по транспреславската магистрала, ще се координират по радиостанциите – отговори Волф.\n-\tУтре следобед ще изгасим тока в единия от тях, ще кажем, че е авария и ще ги затворим всички за няколко дни – Матеус веднага започна да обяснява плана за действие на полицията. – Имаме няколко провокатора от контингента, които следят лидерите, всеки ще действа според ситуацията…\nВасил попиваше всяко движение от екрана. Тези хора се бяха превърнали в исторически прах преди повече от четирийсет години, а тук бяха в пика на властта си. Спомените нахлуха в паметта и сърцето му се сви. Единият изчезна вдън земя, вторият се бори до последно, третият се самоуби, а четвъртият се оказа предател.\n-\tОще тогава са започнали да ни следят? – обади се той.\n-\tДа, – Петър запали пура и присвитият му поглед, иззад кълбото дим блесна. – Мислил ли си какво щеше да стане, ако бяха успели да ви спрат?\n-\tНе, първо мислех за оптимизацията, после за… За нашата борба, после войната…\n-\tА сега какво би казал?\n-\tАко се бяхме провалили, щяхме да загубим Преславия.\n-\tПреславия съществува повече от 1400 години, наистина ли си мислиш, че не би оцеляла без вас? – усмихна се Петър.\nВасил го погледна учудено, после замислено отпи от чашата.\n-\tНямаше да е това, което е сега.\n-\tЗа добро или лошо… - Петър отново дръпна от пурата.\n-\tСтига се заяжда, какво следва?\nот Mutafchiev » 14 октомври 2021, 00:08\nСлед реконструкцията Централната железопътна гара се бе превърнала в архитектурен брилянт. Проектантите бяха запазили старовремската й фасада, но отвъд нея се разгръщаше същински пир на съвремието, отдаващо почит на миналото. Стъклени тавани, острови със зеленина, екрани, които ставаха прозрачни, гледани под определен ъгъл, невероятна акустика. Съвременни форми на местата за чакане и почивка, антични статуи, часовници и фенери от 19-ти век. Обновяването й бе съпроводено с много дискусии и критики. Най-честата дума, която се чуваше в коментарите бе „кич“. Резултатът накара и най-големите скептици да млъкнат. Архитектите по някакъв недостижим начин бяха успели да съчетаят несъпоставими неща в симбиоза, впечатляваща с монументалност и цялостност.\nВасил дойде на гарата с метрото и още със слизането от мотрисата се оказа в този антично-индустриално-футуристичен свят. Вървеше бавно и попиваше всичко наоколо. Стигна до сектора със заведенията, шмугна се в „Rail Bistro” и се отправи към тоалетната, но не влезе в нея, а в съседната врата. Оказа се в кухнята, прекоси я и следвайки инструкциите, излезе през друга по-голяма врата, зад която имаше широк и добре осветен коридор. Пое надясно и по надписите се ориентира, че това е част от сервизната инфраструктура на гарата. Стигна до стълбище, спусна се два етажа надолу, зави наляво и открехна третата врата. В неособено голямото помещение, явно склад, имаше двама охранители. Огледаха го от глава до пети с каменни лица, отдръпнаха се и го пуснаха да мине през следващата врата.\nПрофесорът имаше усещането, че се е оказал в някаква смесица от шпионски и криминален филм. Патосът на конспирацията му се стори прекален. Все пак бе дошъл на среща на „философски кръг“, както се бе изразил Давидов, а не се опитваше да изнесе свръхсекретни документи от страната. По същата причина, с всяка изминала крачка, ставаше по-любопитен какво точно го чака.\nЗавари голяма, масивна правоъгълна маса от тъмно дърво, покрита със зелено сукно. На нея имаше различни напитки и пепелници, от които димяха цигари и пури. Впечатление му направи красиво котлонче, на което бе поставена кафеварка. Столовете бяха издържани в монументалната стилистика на масата. Мебелировката рязко контрастираше със сивите плочки на пода и бетонните стени. Хората насядали около масата бяха още по-интересни. Освен Давидов имаше трима души.\nСебастиан Вирту. Висок, сух, блед, гологлав мъж с огромни черни очи, облечен с черен костюм, черна риза и бяла вратовръзка. Приличаше на меланхоличен вампир. Единствено орловият нос подсказваше, че във всеки един момент може да се превърне в хищник, опияняващ се от звука на чупене на кости. Възрастта му бе трудна за определяне, а единствената изява в медийното пространство бе интервю, дадено преди десетина години. Тогава обществото се взриви, заради разкритията на бизнес консултанта. Описаните от него прийоми и похвати за оптимизация на работните процеси, разходите за условията на труд, заплатите и свеждането до минимум на плащането на данъци, шокираха хората. Повдигна се широка дискусия, която с времето бе озаптена, а после избутана от дневния ред. След като подробно описа ужасяващата логика, по която разсъждаваше и функционираше бизнесът, Вирту изчезна. Никой не знаеше с какво се занимава, нито къде е. Сега внимателно сипваше кафе за Васил в малка порцеланова чаша.\nДо него изправена стоеше госпожица Адриана Шмит – собственик на най-големия онлайн магазин на континента. Жена на около 40-годишна възраст, много младолика и в разцвета на силите си. Прекрасната й сламено руса коса бе вързана на опашка, оголвайки изящната й шия. Бялата риза на райета и дънките, плътно прилягащи по тялото, демонстрираха любовта й към спорта. Изключително противоречива личност, тя бе обожавана и мразена. Младите предприемачи гледаха на нея като на гуру, но работещите в складовете, логистиката и самостоятелните продавачи, ползващи платформата й я мразеха в червата. Първите, заради ужасяващите норми и условия на труд, вторите – заради процентите от всяка продажба, които трябваше да плащат, за да търгуват. Васил за първи път виждаше тази жена на живо. Кафявите й, с форма на бадеми очи, го плениха. Дълбоки и искрящи. Адриана го оглеждаше преценяващо и явно харесваше това, което вижда.\nВ другия край на масата седеше пълен оплешивяващ човек с дяволит поглед, скрит зад пенсне и още по-дяволита усмивка. Васил никога не го бе виждал, но веднага разбра кой е. Джейкъб Тенет бе заместник директорът на Информационната служба. Присъствието на топчестия разузнавач в стаята шокира Васил. Легендарна личност, за която се носеха най-различни слухове, свързани със смърт, интриги, сложни комбинации и извращения. Професорът бе сигурен, че половината са лъжа и са пуснати от самия Тенет. Така разузнавачът нанасяше дебел слой догадки и мистерии върху истинската си история, известна само на него. Не се появяваше в публичното пространство, където можеха да се открият две-три много стари негови снимки с лошо качество. Въпреки мистичната аура, при среща очи в очи, бе невъзможно да сбъркаш самоличността му.\nКомпаниятя бе страховита. Можеше да се каже, че Давидов е събрал „А“-отбора на Преславия.\n-\tЗдравейте, здравейте, господин Крумов, вие сте последният поканен на срещата ни! – психиатърът с щръкнала коса заситни към Васил с протегнати ръце. – Мисля, че колегите нямат нужда от представяне. Вие също.\nВасил се усмихна неловко и кимна към групата, ръкувайки се с Давидов. В отговор получи усмивки. Направи няколко неуверени крачки и се насочи към единствения свободен стол.\n-\tКомпанията, компанията, както виждате, господин Крумов, е доста шарена и разностранна, но ни обединява едно нещо – желанието да оптимизираме управлението на страната. Да развържем примката от врата на обществото и да му дадем да се развива както намери за добре.\n-\tЗапознах се с материалите в блога ви, също и в канала с видеа – отговори сдържано Васил, все още подреждайки мислите си.\n-\tВ такъв случай, можете да предположите каква е ролята на всеки от нас – обади се Вирту. Гласът му бе тих и плътен, пасваше идеално на външния му вид.\nДокато говореше се изправи и постави кафето пред Васил.\n-\tИ интереса – добави Тенет.\n-\tВашия интерес не разбирам – отговори Васил и секунди по-късно съжали за прямотата си. Не можеше да си представи как някой говори с Тенет толкова рязко, а още по-малко, че го прави самият той. Явно още не се бе съвзел напълно.\nРазузнавачът се усмихна, едното стъкло на пенснето блесна:\n-\tОчевидно е. Искам политиците да изчезнат, даже дъхът им да не остане.\nВасил леко отвори уста, учуден от прямотата на Тенет. По гръбнака му пробягна студена вълна, защото мъжът с пенснето беше един от малкото, способни да организират подобно изчезване. Звънък смях извади професора от ступора:\n-\tНе му обръщайте внимание, професоре. Обича да се прави на лошко, но всъщност е като пухкаво зайче! – изчурулика усмихната госпожица Шмит.\n-\tЗатова ти се възхищавам, Адриана – пенснето отново блесна, този път игриво. – „Пухкаво зайче“. Хем каза, че съм дебел, хем иронизира прическата ми.\n-\tВажното е, че не си комплексиран – още по-широко усмихната отговори дамата.\n-\tКолеги, колеги, любезностите ви заслужават да бъдат стенографирани и отпечатани в първи том от „История на Оптимизацията“, но сме се събрали тук с ясни цели – намеси се Давидов и се обърна към Васил. – В момента, господин Крумов, съставяме програмата на нашето… Движение. Поканих ви като експерт – историк, мисля, че бихте могли да внесете своята лепта.\n-\tДа, господин Крумов – продължи мисълта му Вирту. – Всички сме повече от професионалисти в нашите области. Зверове, бих казал. Имаме нужда от разсъдък, мярка и се надяваме, че вие бихте могъл да изпълните тази функция.\n-\tВ името на прогреса, историята и обществото! – завърши Давидов.\nДокато слушаше Васил забеляза как Тенет кимаше, съгласявайки се с това, което чува а Шмит го гледаше проницателно.\n-\tИ-и-искате от мен да съм съвестта на вашето движение?\nВирту го гледаше втренчено, Давидов кимна, а пенснето на Тенет отново проблесна.\n-\tКолко поетично се изразихте – усмихна се Шмит.\nПрофесорът наистина бе отделил ден и половина, за да се запознае с идеологията на Давидов. Тя бе съчетание от много неща, които човечеството бе измислило и изпробвало за трите хиляди години от Аристотел досега. Най-кратко казано, можеше да се синтезира по следния начин: Приоритет е развитието и волята на обществото, а държавата действа като оптимизиран и гарантиращ избора му механизъм. Нещо като демокрацията, в която живееха, но изборният процес бе с много по-голяма честота и спектър на покритие. В разработките си Давидов го бе нарекъл „scopum ius suffragii”. Най-ниското ниво бяха мини гласувания, в които участваха жителите на няколко блока, за да изберат как да изглежда градинката пред домовете им. Стигаше до общонационални референдуми. Министрите и шефовете на някои държавни служби трябваше да застанат на постовете си, след като заетите в областите, за които отговарят, гласуват за тях. Парламентът бе в намален състав, като имаше както юридическа квота, така и обществена. Давидов правилно бе осъзнал, че небалансиран законодателен орган няма как да доведе до нещо добро. Депутатите се избираха мажоритарно, тъй като партийната система бе отречена като отживелица. Президентът имаше представителна функция. Премиерът като глава на изпълнителната власт, трябваше да бъде обединяващата фигура на Министерския съвет, превръщайки го в истинско правителство. Единственото министерство, за което пряко отговаряше бе „Министерството на оптимизацията“. Институцията трябваше да поддържа комуникацията и изпълнението на решенията, взети по време на заседанията на правителството. Началникът на това ведомство бе и единственият висш чиновник, който се назначаваше от премиера и де факто бе пръв вицепремиер. Целите на упражнението бяха две. Първо, предоставяне на максинално представителство на обществото във властта. Второ, свеждане до минимум появата на некадърници в управлението.\nВасил си пое въздух и с мисълта „Най-много да се виждаме веднъж седмично“ каза:\n-\tАко ще съм вашата съвет, говорете ми на „ти“, аз съм Васко!\nНещото, което последва професорът можеше да определи като „магия в действие“. Четири часа, в които едни от най-успешните и могъщи умове на Преславия, измисляха как да я спечелят на своя страна. Споровете им приличаха на караница на луди. Боравеха с тези на Аристотел, цитираха Тайлеран. Опирайки се на всякакви социологични сведения, успяваха да псуват като каруцари, проявяват върхове на цинизма, и черното чувство за хумор. Васил се оказа в свят, за чието съществуване не бе подозирал, и при други обстоятелства би осъдил. Но сега се влюби в него.\nАко народът бе видял опушената картина, пропита с кофеин и скъп алкохол, никога не би дал доверието си на тези хора. Ако бе чул разговорите им, щеше да се обиди и да ги низвергне. Той отказваше да разбере, че е абсолютно гол пред събирачите и анализаторите данните му. А ако тези хора бяха запалени от идея, то нямаше сила на света, която да ги спре да го използват, за да я осъществят.\nПътувайки обратно към дома си, професорът гледаше през прозореца на мотрисата. Чувстваше се приятно уморен и лек като перце. Брейнстормингът, който бяха спретнали оптимизаторите му се отрази живително и в същото време съзидателно. Васил бе посветил живота си на решенията и действията на великите умове на отминалите епохи. Коментираше ги, имаше мнение за тях, можеше да оцени правилността на ходовете и маньоврите. Преподаваше уроците, които потомците им бяха научили. Тази вечер за първи път бе поставен в ситуация, в която трябваше да мисли като тях. Да се съобразява с нещата, които са били принудени да имат предвид те. Сякаш се бе оказал от другата страна на огледало. Едва вкусил идеята, че участва в нещо грандиозно, носи отговорност, мислите и думите му имат тежест, вече бе пиян.\nКогато стигна до блока си, погледна към прозореца на петия етаж и видя, че свети. Приятелката му Елиза вече си бе дошла след смяната в банката. Васил въздъхна, влезе във входа, стигна до асансьора и натисна копчето за повикване.\nВръзката им продължаваше десет години. Елиза го бе привлякла с прекрасния си външен вид – висока брюнетка с прекрасно тяло, плътни устни, сини очи и страхотно чувство за хумор. В първите години нещата между тях вървяха на пълни обороти – купонясваха, почиваха, обикаляха света. Той с часове можеше да я развежда из някой замък и да разказва историята му, показвайки в коя стая е бил отровен еди кой си крал, в коя тъмница е била измъчвана някоя принцеса. Тя, от своя страна, го учеше на тънкостите на математиката, която Васил мразеше през целия си живот. Взаимните им уроци приключваха със страстен секс. Сцени тип „полуголо изнизване от охраната на катакомби“ бяха редовни, наред с фрази в духа на „мислех, че това може да се използва само за чертаене“. С времето нещата се промениха, кариерите им станаха приоритет. Васил няколко пъти бе повдигал темата за деца, но Елиза всеки път отлагаше, а той така и не й предложи брак.\nДесет години по-късно, осъзнавайки, че е изпуснал момента, професорът живееше в празна връзка. Бе сигурен, че и Елиза го разбира, но двамата не искаха да излизат от нея. Не изпитваше страх от самотата, нито кой знае какво чувство за дълг. Беше му скучно, но удобно. В последната година и половина все по-често размишляваше по темата и бавно бе достигнал до мъчителния извод, че има съквартирантка, с която периодично правят секс. Предполагаше, че и тя гледа на ситуацията по същия начин.\n-\tЕто кога е бил краят – Васил дръпна от пурата и пусна кълбо дим.\n-\tДа, тогава беше – потвърди Петър. – Съжаляваш ли, че не се получи между вас?\n-\tНе, това е част от живота, понякога без да усетим чувствата и привличането умират.\n-\tТака е… - замислено отговори Петър.\n-\tКакво аз?\n-\tКак си бил с жените? – попита Васил.\nПетър го погледна учудено, бе сигурен, че диктаторът знае историята му и хладно отговори:\n-\tИмах жена, умря малко преди мен.\nВасил повдигна вежди, гледайки коняка в чашата си:\n-\tЗначи си бил щастлив с нея?\nПетър се отпусна назад в стола си.\n-\tЗнаехме неща, в които вие не можете да повярвате.\n-\tКолко добре те разбирам – въздъхна Васил.


Български шофьори с шокиращи разкази за нинджите, които атакуват камионите им край Кале (ВИДЕО) | Novini365\nHome » Свят » Български шофьори с шокиращи разкази за нинджите, които атакуват камионите им край Кале (ВИДЕО)\nСлед сблъсъка с мигранти, при който пострада български шофьор на камион край френския град Кале, превозвачи се оплакаха, че подобни ситуации са ежедневие за служителите им по този маршрут. По информация на френски медии камионът на българина е изгорял до основи, а той се е отървал с леки наранявания.\nНа самия ръб на Европа – районът край френския град Кале е най-близката точка от континента до Обединеното кралство. Това превръща мястото в мечта за хиляди мигранти. И в кошмар за хиляди международни шофьори. Десетки, дори стотици от тези така наречени „пешеходци” хвърлят предмети по пътното платно на магистралата, а щом камионите забавят ход, се опитват да се качат.\n„Всичко, което ние искаме, е да изкарваме честно парите си, да си вършим работата. А властите изглежда не искат да чуят за нашите проблеми. И явно ще е така, докато някой не загуби живота си тук”, коментира Дейвид Ниймън, шофьор на камион от Франция.\nКолкото до българския шофьор – той се разминава на косъм. Френските медии разказват, че се опитал да премине през барикада, издигната от 50 мигранти на магистралата. При минаването камионът се подпалил. Той успял да излезе от горящия камион и се разминал с лека рана на челото, информира Нова телевизия.\n„Страшно е. Препречват ти пътя, хвърлят палета, ти като видиш палето, няма как да минеш със 100 км./ч с камиона, защото чупиш целия камион, отдолу всичко става мармалад! И спираш. А те започват и се качват откъдето намерят – като нинджи”, заявява Таню Видев, международен шофьор.\nНай-страшно е през нощта, разказват българските шофьори. Не се чувстват защитени дори и на платените паркинги, където в един от камионите проникват мигранти, докато шофьорът спи. „Куриозът е, че френският полицай откри трима, а после английският откри още 6. Самият френски полицай не може да ги намери, как да ги намерим ние?!?”, пита Красимир Сираков, собственик на фирма за международни превози.\nИ шофьорът, и фирмата отнасят глоба – от няколко хиляди паунда. „Ние ги разбираме човешки, но трябва ли ние да плащаме някакви глобални проблеми, това, че те не могат да живеят нормално в собствените си държави?”, пита още Сираков.\nВ Кале доскоро се намираше един от най-известните мигрантски лагери, наричан Джунглата. Другото невралгично място е границата между Сърбия и Хърватия.\nБългарски шофьори френския град Кале шокиращи разкази шофьори на камиони\t2019-01-10\nPrevious: Това са най-опасните автомобили в класацията за 2018 г. (СПИСЪК)\nNext: Калин Терзийски бесен: Злобни и грозни българи се нахвърлят да разкъсват дори покойници! (виж тук)


Обучение на управител полагащ личен труд\n » Счетоводство » Обучение на управител полагащ личен труд\nЗдравейте , основната дейност на фирмата ни е софтуерни услуги. Единственият работещ в компанията е нейният собственик , който полага личен труд. В продължение на три месеца той участваше в обучение , което се провеждаше в трета страна свързано с получаване на нещо като допълнителна квалификация свързана и необходима за дейността на фирмата. Получихме фактура на голяма стойност от трета страна.\nТози разход може ли да бъде разход за фирмата ?\nТрябва ли да начислим ДДС чл. 82 за получени услуги с протокол по чл.117 ?\nпотребител Таня Палазова\nотговорете на 15 Дек. 2020


автобус Архиви • Страница 2 от 5 • Novinite.EU\nПътничка разби главата си в автобус в Пловдив\nАвтобус по линия 36 е катастрофирал на бул. "Източен" 41, към 12:30ч. При инцидента е пострадала пътничка. По думите на 40-годишния водач, лек автомобил е препречил движението му, затова се е наложило автобусът от градски транспорт рязко…\nАвтобус прегази възрастна жена във Варна\nВчера, около 11:00 часа, в гр. Варна, на бул. "Вл. Варненчик", е възникнало ПТП. Това съобщиха от ОДМВР-Варна. При слизане от автобус от масовия градски транспорт "Мерцедес" с водач Р.К. (58 г.) от Игнатиево, при слизане, пътничка от…\n31-годишен жител на Варна е задържан в полицейското управление в Шумен след сигнал, че отправя обиди и закани към пътници в автобус, които пътуват по линията София- Варна. Това съобщиха от ОД на МВР- Шумен. Сигналът бил приет малко след…\nТежка автобусна катастрофа на Аспаруховия мост във Варна\nЧeтиримa души ca рaнeни при тeжкa кaтacтрoфa тaзи cутрин нa Acпaрухoвия мocт във Вaрнa. Инцидeнтът e cтaнaл oкoлo 08:20 чaca в cрeдaтa нa cъoръжeниeтo в плaтнoтo в пocoкa към Бургac. Aвтoбуc нa грaдcкия трaнcпoрт e блъcнaл aвaрирaл…\nАвтобус пропадна в огромна яма! (Видео)\nАвтобус на градския транспорт в САЩ пропадна в огромна яма, съобщи „Ей Би Си нюз“. Инцидентът се е разиграл в град Питсбърг, който се намира в американския щат Пенсилвания, сподели Дарик. След като спира на червена сигнализация на…\nАвтобус с деца се самозапали на прохода Предела. Инцидентът е станал около 10:30 часа, съобщи БНР. Учениците са от Велико Търново и са отивали на планинска лагер-школа в Добринище. Докато пътували, гъст дим изпълнил автобуса.…\nРоми пребиха контрольор в автобус\nНaгли цигaни нaбихa кoндуктoр в Плoвдив. Инцидeнтът e cтaнaл минaлaтa вeчeр, cъoбщaвa PlоvdivNеws.bg. Цигaнитe нe ca иcкaли дa cи плaтят билeтчeтo и ca нaлeтeли нa кoндуктoрa. Шoфьoрът ce e oбaдил нa пoлициятa. Нa cпиркaтa cрeщу пл.…\nИзвънредно! Автобус се вряза в Автогара “Сердика” в София (Снимки)\nАвтобус се е врязал в сградата на Автогара "Сердика" в София. Това става ясно от снимки, публикувани в социалните мрежи. Според съобщението към фотосите при инцидента няма пострадали, а само материални щети. Все още не е ясно как се е…


imoti velingrad - обяви\nРеално търсите по: имот, велинград\nГрижи за имота Ви.\nРабота » Търсят работа гр. Велинград, обл. Пазарджик\nЖелана длъжност: Грижи за имота Ви Мъж Висше С шофьорска книжка Предлагам грижи за имота Ви във Велинград. Наглеждане, почистване, ремонтиране, отдаване под наем и други.\nНедвижими имоти Велинград МЕТАЛИКА СТРОЙ\nИмоти - Продажби » Апартаменти център, гр. Велинград, обл. Пазарджик\nЦена: 42 550 EUR (370 EUR/кв.м) Тристаен апартамент 115 кв.м Тухла 1 етаж Сутерен КРЕАТИВЕН ДИЗАЙН, ТИШИНА И СПОКОЙСТВИЕ, УДОБНА ЛОКАЦИЯ - МЕТАЛИКА СТРОЙ ПРОДАЖНА НА НОВО СТРОИТЕЛСТВО ЖИЛИЩА ВЪВ ВЕЛИНГРАД МЕТАЛИКА строй Велинград- подарете си мечтания дом Ново усещане за дом - М..\nЦена: 55 000 EUR (873 EUR/кв.м) Двустаен апартамент 63 кв.м Тухла 2009 г. 1 етаж Партер Имаме изключителното удоволствие да ви представим луксозно завършен и обзаведен двустаен апартамент, част от комплекс разположен в западната част на курорта Велинград. Комплексът е заобиколен от гора,..\nЦена: 17 300 EUR (480.56 EUR/кв.м) Едностаен апартамент 36 кв.м Тухла 2019 г. 5 етаж Сутерен В строеж Продажба на апартаменти в новострояща се сграда, Велинград, до х-л РОЯЛ СПА Новострояща се жилищна сграда в непосредствена близост до х-л Роял СПА (50m) в която ще са разположени 37 апартамента, 20 м..\nИмоти - Наеми » Апартаменти под наем Лъджене, гр. Велинград, обл. Пазарджик\nМесечен наем: 270 лв. (9 лв./кв.м) Едностаен апартамент 30 кв.м Обзаведен Непоследен етаж Едностаен, нов, напълно обзаведен с кухненски кът и създадени всички удобства както за постоянно живеене, така и за почивка и отдаване под наем. Към него има тераса с панорамна гледка- планина, също и..\nИмоти - Продажби » Земеделска земя, градини, лозя, гора с.Ветрен дол, гр. Септември, обл. Пазарджик\nЦена на имота: 34 660 лв. (10 лв./кв.м) Земеделска земя 3466 кв.м втора категория Продавам земеделска земя с. Ветрен дол общ. Септрмври, област ПАЗАРДЖИК 3466кв.м. на 200м от главен път Велинград -Пазарджик. На 100м от последните къщи на селото. На 300 м от водопровод за минерална ..\nИмоти - Продажби » Къщи/Вили квартал Чепино, гр. Велинград, обл. Пазарджик\nЦена: 60 000 лв. Етаж от къща 72 кв.м РЗП 150 кв.м двор Втори жилищен етаж от къща със самостоятелен вход, 150 кв.м. дворно място, етажа е 72 кв.м. на плоча, довършен без мебели готов за живеене, две спални, кухня с хол, баня и тоалетна. На приземния етаж ..\nСтудио под наем Велинград\nИмоти - Наеми » Апартаменти под наем гр. Велинград, обл. Пазарджик\nМесечен наем: 220 лв. (5.50 лв./кв.м) Едностаен апартамент 40 кв.м Обзаведен Първи жилищен Ново обзаведено студио, до болницата, дългосрочно\nЦена: 207 000 EUR Триетажна 510 кв.м РЗП 280 кв.м двор Агенция Виктори Ви предлага да закупите голяма масивна къща в град Велинград. Градът е с население 26 573 души, 800 м надморска височина и е най-големият курорт с минерални бани в страната, разположен..\nКъща за продан в с. Виноградец обл. Пазарджик\nЦена: 53 000 лв. Едноетажна 80 кв.м РЗП 700 кв.м двор Къща в село Виноградец/обл, Пазарджик. Квадратура: 80 кв.м Площ:780 кв.м Стопанска сграда с изба в подземен етаж 20 кв.м Къщатата се намира на 75 км. от гр София, на 5 км от автомагистрала Тракия. Сел..\nИмоти - Продажби » Къщи/Вили с. Звъничево, обл. Пазарджик\nЦена: 29 000 лв. Двуетажна 164 кв.м РЗП 1000 кв.м двор Продаваме КЪЩА 124 кв. метра в село Звъничево, общ. Пазарджик. Строена през седемдесетте години. До етажа се стига по външни стълби, които водят до коридор, от който се влиза в три отделни стаи. Покри..\nИмоти - Продажби » Апартаменти Лъджене, гр. Велинград, обл. Пазарджик


Експерти: Трябва да се инвестира в модернизация на армията на техническо ниво - Телевизия Европа\nЕксперти: Трябва да се инвестира в...\nЕксперти: Трябва да се инвестира в модернизация на армията на техническо ниво\nОсновният извод за България след срещата на най-високо равнище на НАТО е, че страната ни трябва да увеличи ресурсите за армията си, за да сме напълно готови за участие в предстоящи Натовски мисии. България може да изпрати до 400 войници в Румъния в рамките на многонационална бригада на Алианса. Задачата й ще е само да координира ученията на НАТО в региона. За тази цел обаче попитахме военните експерти – какво е техническото състояние на армията ни? България би могла да участва с приблизително 400 войници в обучения и общи тренировки на ротационен принцип в Румъния, стана ясно след приключилата среща на най високо равнище на НАТО. Страната ни отделя малко под 2% от БВП за отбрана. Въпросът обаче не е само във финансирането на сектора, а в разпределението на средствата – а именно, да не се насочват единствено към кадровия състав, а да се инвестират в закупуването на модерна техника.\nТодор Тагарев – директор на Института за отбрана: „Наличието на способности за гарантирането на въздушния суверенитет изисква много широк набор от инструменти, от техника и въоръжение. Във фокуса на хората може би винаги е най видим изтребителния самолет, но вътре влизат локационни системи, радио и т.н.“\nДиректорът на Института по отбрана изтъкна, че сухопътните войски на армията не са модернизирани от 40 години.\nТодор Тагарев съобщи, че вече е определен батальонът, който ще участва в бригадата на НАТО в Румъния. Предстои войниците да бъдат окомплектовани на равнище оперативна съвместимост и да разчитат на бъдещо ново снаряжение.


Бизнес :: Можем ли да върнем непотребните подаръци\nНачало Бизнес Можем ли да върнем непотребните подаръци\nМожем ли да върнем непотребните подаръци\nОт КЗП припомнят, че стока се връща или заменя при установен дефект\nПонякога подаръците, които получаваме, не само по Коледа, но и за други празници, не са сред най-точните попадения. Доста хора се опитват да се отърват от тях, защото ги смятат за неподходящи, не им стават или просто не им допадат. Възможно ли е обаче непотребен подарък да бъде върнат в магазина?\nСпоред разпоредбите на Закона за защита на потребителите, клиентите могат да поискат да върнат закупена стока или да я заменят с друга само в случаите, в които е установен дефект, припомнят от Комисията за защита на потребителите (КЗП) във връзка с неподходящите или излишни подаръци, които получават потребителите по празниците.\nОт КЗП посочват, че има търговци, които са въвели и поддържат добри практики като тези да връщат или заменят по молба на клиентите си закупени от тях стоки без да имат дефект. Това, обаче, не е свързано със законови разпоредби и директиви, а единствено с волята на управителя на магазина или веригата. От комисията съветват потребителите, когато купуват нещо и допускат, че е възможно да се наложи замяната или връщането му, предварително да се информират от търговеца дали би се съгласил.\nДобре е това да бъде писмено декларирано от него някъде в обекта или в документ, който да бъде предоставен при покупката. Препоръчително е клиентите да се поинтересуват от други клиенти на въпросния търговец, които са поискали връщане или замяна, как се е отнесъл той с тях, съветват от КЗП.\nПри този случай има срок от 14 календарни дни за отказ от договора от разстояние. Тогава потребителят не дължи никакви обяснения на търговеца за причината за връщане на стоката. Търговецът е длъжен да я приеме и да върне парите обратно. Може, обаче, да се наложи потребителят да заплати пощенските разходи по връщането на стоката към търговеца, уточняват от КЗП.\nИзплащат болничните до 5 дни


8 мита за масажа, които ще развенчаем - Интересните неща от ежедневието\nНачало / Полезно / 8 мита за масажа, които ще развенчаем\nstoryteller 07.01.2017\tПолезно\n216 прегледа Едва ли има човек, който да не обича да бъде масажиран. За ползите от масажните процедури е изговорено и изписано много и няма такъв, който да се е подложил на някоя от тях и да е останал недоволен. Но въпреки това сред българите има няколко широко разпространени мита за професионалните масажи, които в тази статия веднъж завинаги ще развенчаем.\n1. Ако съм здрав, то нямам нужда от масаж\nТова твърдение, разбира се, е тотално невярно. Всеки човек отвреме навреме има нужда да бъде масажиран, тъй като чрез масажната процедура се отнемат стресът и напрежението, които тялото е натрупало през работната седмица, и това действа здравословно и ободряващо на целия организъм.\n2. Масажът трябва да трае точно един час\nИстината е, че продължителността на процедурата зависи изцяло от килограмите на човека. Тоест, за да се получи нужният ефект при по-пълен човек, то той трябва повече време да бъде масажиран. А за хора, които тежат между 60 и 70 кг., идеалната продължителност е около 40 минути.\n3. Масажът е само приятно изживяване\nМоже би тук ще има много изненадани, но факт е, че масажът може да бъде и болезнен. Става дума за така наречения лечебен масаж, който се прилага при травми и при проблеми с опорно-двигателната система и ставите.\n4. Каквито и здравословни проблеми да имам, може да отида на масажист\nЕ, да, ама не. Има болести, при които посещението на масажно студио трябва да се избягва. Става дума за заболявания на кръвта, онкологични болести, гъбични появи по кожата, аднексит, колпит, тромбофлебтиди на кръвоносните съдове и др.\n5. Масаж се прави само на болното място\nКогато отивате на масажист с конкретни болежки, то не очаквайте той да се съсредоточи само върху тях. За да се излекува болното място, трябва да се масажира и навсякъде около него.\n6. От масажа не се отслабва\nКолкото и да е странно това за мнозина, истината е, че човек наистина може да отслабне, ако редовно посещава професионален масажист. Отговорът е в простата биология. По време на масажните процедури в човешкия организъм се засилва кръвообращението и до мускулите достига повече кислород – по този начин се губи част от мазнината на тялото. Това се случа, ако успоредно с масажите се спазва и здравословен хранителен режим. Достатъчно е да посещавате масажист само веднъж в седмицата, за да стегнете тялото си и да възвърнете кожата си в нормалния й вид, ако тя след това остане разтегната.\n7. Ако спортувам редовно, не е нужно да ходя на масаж\nТочно обратното! Колкото повече спортувате, толкова повече мускулите на тялото ви се натоварват, а оставането им в това състояние води до натрупване на отпадни продукти в тялото и може да се окаже наистина вредно за него. За това всички професионални спортисти си имат личен масажист, който чрез редица подходящи масажни процедури отпуска мускулите им след всяка тренировка.\n8. Всеки, който работи като масажист, е лицензиран\nВинаги имайте предвид това, че днес има много псеводмасажисти, които нямат лиценз. А ако се оставите в ръцете на такъв човек, крайният резултат може да бъде доста неприятен. За това ви препоръчваме да посещавате само проверени масажни студия, които при желание от ваша страна няма да имат проблем да ви докажат, че са лицензирани.\nAbout storyteller Предишна Влагоабсорбатор – що е то?\nСледваща Индустриалните клъстери – начин за повишаване на конкурентоспособността


Наемат жилища дългосрочно и ги преотдават за кратко - Dom.dir.bg\nНаемат жилища дългосрочно и ги преотдават за кратко\n10:41 | 29 януари 2018 | | / Георги Брандийски\nВ столицата най-често се предлагат жилища в центъра, които се наемат от чужденци\nВсе повече жилища се наемат дългосрочно до 1000 лв. месечно, а след това се отдават краткосрочно през социалните мрежи на студенти или туристи с печалба.\nТази печалба варира от 50 до 100 процента от имот, показва проучване на вестник „Монитор“.\nВъв Варна, например, са водещи имотни фирми, които в ролята на посредници наемат дългосрочно жилища. Най-много се печели, когато наетото жилище се предоставя от септември до юни на студенти и ученици, а след това се предлага краткосрочно - за ден-два до седмица, на курортисти, като възвръщаемостта е в пъти.\nАко през зимата нощувката е 15-25 лева, в зависимост от обзавеждането и местонахождението на квартирата, то през лятото цената й скача до 30-40 лв. Такава е цената в 3-звездните хотели, разказват имотни консултанти във Варна. Данните на националната статистика показва, че 11 на сто от българите, използвали интернет през 2017 г., са наемали квартира от друго частно лице чрез платформи за споделено настаняване чрез или социалните мрежи. Това неизбежно намалява печалбите на хотелите, но печелят потребителите и наемодателите.\nЯвлението „споделена икономика“ доведе до нова пазарна ниша в София. Частни лица изкарват допълнителни средства или работят на „пълно работно време“ като професионални хазяи, като печелят от разликите в цените на пазара. В столицата най-често се предлагат жилища в центъра, които се наемат от чужденци, дошли на разходка за дълъг уикенд - от петък до неделя.\nНаемите в София през изминалата година отбелязаха значителен ръст между 6 и 8 на сто, главно в жилищата, които са ново строителство, добре ремонтирани и обзаведени, казва консултантът Георги Стефанов от „Примо плюс“. Най-търсено е новото строителство, особено сградите, които са на по-комуникативни места в столицата.\nИма отдръпване на желаещите да живеят в панелки, смята брокерът Стела Михова, специализирана в работата с наемодатели.


Доц. Мангъров: Високата смъртност от коронавирус се...\n22.06.2021 21:15 3262\nСкоро ще закрием отделението за COVID - при 110 легла имаме двама болни. Броят на децата, постъпващи с други инфекции, се увеличава, което означава, че се връщаме към нормалното. Това каза за NOVA NEWS доц. Атанас Мангъров, шеф на детската клиника в софийската инфекциозна болница. Той подчерта, че децата не са боледували тежко от коронавируса.\n"COVID-19 е остра вирусна инфекция, която не се лекува с антибиотици", категоричен бе инфекционистът. Доц. Мангъров информира, че за да се ваксинира едно дете, трябва да се подпише информирано съгласие от родител. Ако зависи от него, той би казал - не, защото в момента това се прави само от желание да защитим подрастващите, без да има убедителни доказателства за безвредност, те все още не са достоверни и окончателни.\nДискриминационно и неетично е маските да не са задължителни за ваксинирани хора. Това каза на пресконференция началникът на Детското от...\n"Повечето деца не разбират, че преболедуват COVID. Който иска да се ваксинира, да го направи, това е информирано съгласие и се носи собствена отговорност", допълни Мангъров. Високото ниво на смъртност у нас от коронавирус се дължи на лошото общо здраве на нацията и като се добави към това един агресивен вирус, резултатът е лош краен изход.


Българският Фродо разменил жената си с Нико Тупарев – Zvezdi.BG\nБългарският Фродо разменил жената си с Нико Тупарев\nНе е за вярване, но на 14-и април известният журналист Витомир Саръиванов навърши половин век! Той е познат на широката публика с емоционалните си коментари на футболни срещи и фигурно пързаляне по „Евроспорт“, известен е като водещ на редица популярни риалири формати, а някои го знаят и като двойник на хобита Фродо от „Властелинът на пръстените“.\n„В гимназията поддържах връзка с нея, но имах и още една приятелка. В един момент реших да остана с другото момиче, а пък Нико тръгна с Диляна. После той влезе в казармата, нямаше го дълго време и те се разделиха.\nС жена ми продължихме приятелските си отношения и по-късно се събрахме отново. По наше време, особено в ученическите и студентските години, имаше доста двойки, които си размениха партньорите, но никой с никого не се е скарал. До ден днешен се събираме по купони и продължава да ни е готино заедно, дори 30 години по-късно”, повдига завесата на миналото си телевизионерът.\nТой си спомня още, че като ученик поведението му било кошмарно. Вгорчавал живота на учителите си, ходел без задължителната тогава униформа и с дълга коса. Имал не една или две хулигански прояви.\nВеднъж хвърлил от третия етаж казанчето на училищната тоалетна върху минаващ отдолу преподавател. Добре, че не го уцелил! Друг път метнал стар пожарогасител и разтърсил училището със страшен гръм. „На косъм ми се размина да ме пратят в „трета сменна” – особена вечерна гимназия, която беше горе-долу стъпалото преди затвора”, разказва през смях Витомир.\nВ живота си журналистът е преминал и през редица изпитания. Баща му починал, когато бил само на годинка. Татко му Йордан Саръиванов загинал на място при инцидент, блъснат от пян шофьор.\n„Майка ми до такава степен го обичаше, че по-късно дори не направи опит да има връзка с друг. На много ранна възраст трябваше да поема мъжките задължения в къщата. А и едното ми дете е болно, това също е драма. Човек трябва да има сила, за да преодолява трудностите. В крайна сметка никой не си избира родителите, нито съдбата”, разсъждава бившият спортен коментатор, който има син на име Стефан и по-малка дъщеря – Марина.\nЗа съжаление, щерката на Саръиванов страда от рядкото заболяване Синдром на Уилямс, което понякога се бърка със Синдром на Даун и се изразява в забавяне на развитието. Вито и половинката му Диляна били съсипани, когато лекарите им съобщили, че бебето им няма шансове за оздравяване.\nТе не искали да се примирят с безнадежността на случая и положили всички усилия, за да помогнат на чедото си. Загрижените родители създали необходимите условия на момичето, така че да се чувства като нормално дете, доколкото е възможно.\nВъпреки че се очаквало грижите по болната Марина да сплотят семейството, преди 11 години съпрузите едва не се разведоха заради изневяра на Витомир. Тогава папараците на „Уикенд” го изловиха на калъп с любовница.\nФотографите хванаха прелюбодейците да се отдават на орална ласки в автомобил на Витоша. Всички бяха сигурни, че издънката на журналиста ще му докара развод, но сгрешиха. Той наистина се изнесе от семейното жилище, но не за дълго.\nНяколко месеца по-късно българският Фродо се върна при официалната си жена, която намери сили да му прости лъсналата пред цяла България изневяра. Близки до двойката твърдят, че болестта на дъщеря им била основният мотив измамената Диляна да приеме кръшналия Витомир обратно при себе си.\nПреди няколко месеца Витомир беше диагностициран с Ковид-19. Бившият спортен журналист и главен редактор на „Игри на волята” сподели, че се е лекувал в домашни условия. Единствените му оплаквания били свързани с характерната загуба на обоняние и леко главоболие. „За щастие, хората край мен се опазиха здрави! Дано скоро предстоят по-добри време за всички!”, надява се журналистът.\n← Койна Русева стяга караваната за лятото\nЧипоноски! И адреналинката Яна ще си оперира носа →\nТаксиджия заразил Теди Москов с ковид, пратил го в болница


Слаба трета четвърт изяде главата на Балкан срещу израелци (видео) - BBall\nНачало Европа Слаба трета четвърт изяде главата на Балкан срещу израелци (видео)\nБотевградчани претърпяха поражение от Апоел Галил Елион\nКАКВО СЕ СЛУЧИ: Пред погледа на спортния директор на Delasport Балканска лига Шай Щрикс Балкан допусна втора загуба през този сезон. В своята „Арена Ботевград“ отборът на Небойша Видич не успя срещу четвъртия в израелската Суперлига Апоел Галил Елион след 64:70 в мач от група А на турнира. Ботевградчани имат в актива си и 3 победи, като заемат второ място в класирането.\nНАЙ-ДОБРИ: Дерик Маркс завърши с 14 точки за Балкан. Трейвин Тибодо добави 13. Дивон Уошингтън се разписа с 12 точки и 6 борби.\nИке Ироегбу бе най-резултатен за Апоел Галил Елион с 23 точки. Чейвън Люис вкара 11.\nПЪРВО ПОЛУВРЕМЕ: Гостите започнаха по-добре и чрез Итай Мошковиц, Брей Уошингтън и Ике Ироегбу поведоха с 15:8. Ботевградчани отговориха чрез Дерик Маркс и Николай Грозев, но израелците фиксираха 22:15 в своя полза в края на първата част. През втория период Балкан увеличи оборотите и чрез Дерик Маркс, Трейвин Тибодо, Калил Дюкс и Николай Грозев направи серия от 13-0, за да обърне до 41:32 на голямата почивка.\nВТОРО ПОЛУВРЕМЕ: След паузата Апоел Галил Елион стартира с 10 безответни точки, за да си върна водачеството за 45:44. Освен това, тимът на Барак Пелег направи аванса си 10 точки за 54:44 чрез Карам Машур и Чейвън Люис, докато мерникът на „зелените“ изневеряваше. През последната четвърт агресивната игра в защита на Апоел Галил Елион даде резултат и той дръпна с 16 точки. Балкан не се отказа и успя да се доближи на 3 точки след успешни акции на Трейвин Тибодо, Калил Дюкс, Дивон Уошингтън и Димитър Димитров за 63:66. Ике Ироегбу и Джонатан Стоув подпечатаха успеха на израелския тим с крайното 70:64.\nИ ОЩЕ: Станимир Маринов не взе участие в срещата, заради контузия в глезена.\nКАКВО ПРЕДСТОИ: Следващият мач на Балкан в турнира ще бъде на 12 януари 2022 г. срещу Макаби Хайфа. На 23 декември Апоел Галил Елион ще спори с Левски в София.\nСТАТИСТИКА ОТ БАЛКАН – АПОЕЛ ГАЛИЛ ЕЛИОН\nПредишна статияЛюбопитен факт изненада Леброн Джеймс\nСледваща статияНебойша Видич: Първото полувреме описва цялостното ни представяне\nНебойша Видич: Първото полувреме описва цялостното ни представяне - BBall 21/12/2021 На 21:53\n[…] Слаба трета четвърт изяде главата на Балкан срещу изра… […]\nДимитър Димитров: Трябва да стъпим на това първо полувреме, за да можем да виждаме един по-различен Балкан - BBall 21/12/2021 На 22:04\nНиколай Грозев: В Балканската лига играем срещу доста силни отбори - BBall 21/12/2021 На 22:15\nНиколай Грозев: В Балканската лига играем срещу доста добри отбори - BBall 21/12/2021 На 22:16\nКраля към Си Джей Маккалъм: Ти си супер готин\nЛидерът на Лос Анджелис Лейкърс Леброн Джеймс може и да не играе в НБА заради контузия, но следи изкъсо какво се случва по терените...\nЛайфстайл Виктория Петрова - 30/07/2021 0\nДжон Уол иска да напусне Вашингтон\nЕдна от звездите в НБА Джон Уол може да се сдобие с нов отбор в НБА. Според американските медии, 193-сантиметровият гард е пожелал да...


Приключват ремонтните дейности по обектите от капиталовата програма за 2021 в Община Генерал Тошево - 2021.12.02 - Регионални - новини от Добрич\n02.12.21, 17:17 часа Преглеждания: 409\nОсновните ремонти на четири големи улици в различни села от община Генерал Тошево вече приключиха.\nВ момента продължават дейностите по още две улици – селата Спасово и Зограф, и на площада пред читалището в село Люляково. Всички тези обекти са част от капиталовата програма на Община Генерал Тошево за 2021 година, а работа върви усилено и в срок, благоприятствана от подходящото време, съобщават от общинската администрация.\nНай-напред строителни дейности започнаха в село Пчеларово, където основно беше рехабилитирана ул. „Пета“. Тя води към гробищата на селото и беше силно компрометирана. Затова местната власт реши да направи основен ремонт именно там. Крайната стойност на завършения обект е 36 710 лв. с ДДС., като по улицата са направени следните дейности: изравяне на старата асфалтова настилка и подравняване, последвано от полагане на чакъл и валиране. Най-накрая е направено ново асфалтиране по протежение на цялото трасе.\nСъщите тези дейности са направени от по останалите улици, по които работата вече е приключила. Това са: ул. Бузлуджа“ в село Кардам на обща стойност от 31 085 лв. с ДДС, главната улица в село Калина (от параклиса до края на селото) на обща стойност от 62 693 лв. с ДДС и ул. „Десета“ в село Чернооково на обща стойност от 74 751 лв. с ДДС.\nВсе още строителни дейности се извършват в село Спасово, където основен ремонт се прави на ул. „Осма“ и в село Зограф, където се ремонтира улицата към гробището.\nУлица „Осма“ в село Спасово се ремонтира в момента, като стойността за нейната рехабилитация възлиза на 72 317 лв. с ДДС. По нея се извършват същите дейности както и на горепосочените улиците. В село Зограф се полага само трошенокаменна настилка. Стойността на обекта възлиза на 35 915 лв.\nПреди малко повече от седмица започнаха строителните дейности и на площада пред НЧ „Йордан Йовков – 1943“ в село Люляково. Там се прави нова тротоарна настилка и се поставят бетонни плочи – 40х40 см. върху циментова основа. Поставят се бордюри и площадково осветление. Ремонтира се и намиращата се в близост чешма. Малко преди да започнат тези дейности бяха почистени улуците на сградата на културната институция, тъй като те бяха силно замърсени и затлачени. Ремонтът на площада в село Люляково възлиза на 41 371 лв. с ДДС и трябва да приключи до няколко дни.\nОбщина Генерал Тошево ремонти улици капиталова програма дейности


Уъркшоп: Бизнес констелациите – нов подход за развитие на компаниите | Твоите технологии\nby tvoite technology\t,\tфевруари 3, 2017\nАлма Тибурцио е консултант с над 10 годишен опит в сферата на бизнес и личните взаимоотношения, напълно отдадена на позитивната трансформация на своите клиенти. Била е фасилитатор на множество семинари, коучинг сесии и лекции в цяла Северна и Южна Америка. Експертизата й е основно в сферата на бизнес и финансовите взаимоотношения, както и на семейните взаимоотношения, романтичните връзки, сексуалността и др. Създател е на методологията за трансформация Es Fundadora de TRANSFORMACIÓN SISTÉMICA, която комбинира мощни средства за постигане на реални резултати във всяка сфера на живота.\nTags:\tAlma Tiburcio, бизнес, констелации, трансформация, уъркшоп\nАлтерко вече се търгува на Българска фондова борса\nБългарската платформа за споделяне на частни имоти Arendoo.bg стартира операции на гръцкия пазар


Депутати алармират Външно, МВР и ДАНС за глутницата „Нощни вълци“\nИма ли сред рокерската група криминално проявени и свързани с руските тайни служби?\nНародните представители Методи Андреев, Мартин Димитров и Петър Славов изпратиха предупредително писмо до Външно министерство, МВР и ДАНС по повод на навлизащите на българска територия „Нощни вълци“ от Русия. Депутатите настояват държавата да предприеме всички необходими мерки за проучване на лицата от руската „рокерска“ група за криминални прояви, за антиевропейски и антибългарски изказвания, както и проверка на информациите, че някои от така наречените вълци са свързани с бившите и настоящи специални служби на Русия.\nИсторията на тази традиция на руските „рокери“ ,,Нощните вълци” е изпълнена с доста скандали. Като цяло Европейските власти не одобряват инициативата на руските „рокери“ и смятат техните действия като провокация, особено след драматичните сблъсъци в Марсилия на Европейското първенство по футбол, провокирани от руски и английски ултраси.\nСъществува информация, че много от членовете на този руски „рокерски“ клуб имат връзки с настоящите и бивши специални служби на Русия. Освен това лидерът на мотоклуба „Нощни вълци” Александър Залдостанов, с прякор Хирурга, е един от лидерите на близкото до режима в Русия движение „Антимайдан”. Европа, САЩ и някои други държави са включили Залдостанов в списъка със санкции които търпи Русия, т.е. той самият няма право да посещава тези страни, се изтъква в сигнала до институциите.\nДО МИНИСТЪРА НА ВЪНШНИТЕ\nРАБОТИ НА РЕПУБЛИКА БЪЛГАРИЯ\nКОПИЕ: ДО МИНИСТЪРА НА ВЪТРЕШНИТЕ РАБОТИ\nКОПИЕ: ДО ПРЕДСЕДАТЕЛЯ НА\nДЪРЖАВНА АГЕНЦИЯ ,,НАЦИОНАЛНА СИГУРНОСТ”\nУВАЖАЕМИ ГОСПОДИН ПРЕДСЕДАТЕЛ НА ДАНС,\nС настоящето писмо искаме да привлечем Вашето внимание към предстоящия рейд в България на т.нар. руски „рокери“ от клуба ,,Нощните вълци”, носещ провокативното име Мотомарш "Славяски свят 2016". Шествието на т.нар. „рокери“ е предвидено да влезе в нашата страна на 30. 06 т.г. от Бургас. По предварителни данни от медиите ,,Нощните вълци” ще посетят Шипка, Троянския манастир, Рилския манастир и София на път за гр. Нитра, Република Словакия. Според организаторите проектът им цели да укрепи диалога между славянските народи, да напомни за вековната дружба, за общите страници в историята и да разпространи особеностите на руската култура и език. Във всяка от държавите ще бъде засадено "славянското дърво" липа като символ на единството на славянските народи - "стволът е общата ни история, клоните са народите, листата са хората", стана ясно на пресконференция, дадена в Москва на 16 юни т.г. На пресконференцията Андрей Бобровский, ръководител на проекта "Нощни вълци, заяви още, че "в днешна Европа е в ход акция за разединение на народите - и сред славянските това е особено ярко изразено - и затова трябва да помним общото си минало и да пазим славянския свят, да не позволяваме на Запада и на разни политици да нарушат "народната дипломация". Прилагаме линк, на който може да се види и чуе изказването на г-н Бобровский.\nИсторията на тази традиция на руските „рокери“ ,,Нощните вълци” е изпълнена с доста скандали. Така например през тази и през миналата година Полша не позволи на „рокерите“ да преминат през нейна територия. По повод на тазгодишното шествие на ,,Нощните вълци” за 9 май чешкия министър на външните работи г-н Лубомир Заоралек заяви още през април, че смята походът на руските „рокери“ за провокация и допълни, че първото нещо, което трябва да се следи е дали мотористите спазват законите на Чехия. Подобно е и отношението на Германия, която съобщи, че властите на Берлин няма да позволят на „рокерите“ да преминат с машините си по улиците на германската столица. Освен това бяха анулирани визите на значителна част от участващите в шествието „рокери“. Като цяло Европейските власти не одобряват инициативата на руските „рокери“ и смятат техните действия като провокация, особено след драматичните сблъсъци в Марсилия на Европейското първенство по футбол, провокирани от руски и английски ултраси.\nСъществува информация, че много от членовете на този руски „рокерски“ клуб имат връзки с настоящите и бивши специални служби на Русия. Освен това лидерът на мотоклуба „Нощни вълци” Александър Залдостанов, с прякор Хирурга, е един от лидерите на близкото до режима в Русия движение „Антимайдан”. Европа, САЩ и някои други държави са включили Залдостанов в списъка със санкции които търпи Русия, т.е. той самият няма право да посещава тези страни.\nНе е тайна, че режимът в Русия цели да разшири зоната си на влияние от Владивосток до Лисабон, като използва различни способи, включително и нетрадиционни такива, като например т.н. ,,хибридна война“. В този аспект подобни мероприятия, които имат потенциал да предизвикат напрежение и противопоставяне, са крайно нежелателни. Разбира се, като изхождаме от една от основните ценности на обединена Европа, гарантираща свободното движение на хора, ние приветстваме всички руски граждани, пожелали да посетят България, като туристи. Не желаем, обаче да ни се натрапва по какъвто и да било начин тяхното разбиране за ценности, начин на живот и демокрация. Ние може да сме малка държава, но сме направили своя исторически избор да бъдем в Европейския съюз и НАТО! Затова некатези руски “рокери” не ни казват как трябва да живеем!!!\nВ тази връзка Ви призоваваме да предприемете всички мерки, включващи проучване на лицата от руската „рокерска“ група за криминални прояви, за антиевропейски и антибългарски изказвания, както и да проверите достоверността на информациите, че някои от тях са свързани с бившите и настоящи специални служби на Русия. Също така да се гарантира стриктно спазване на българските закони при преминаването им през България, като се следи за поведение накърняващо нашия суверенитет, национално достойнство и евроатлантически избор.\nнадяваме се, че ще направите всичко, което зависи от Вас, за да гарантирате, че тази „рокерска“ проява, която ние не одобряваме, ще премине без инциденти с населението на страната и без използването й за разпалване на антиевропейски и антинатовски настроения.\nСофия, 24.06.2016 г. С уважение: Методи Андреев


Съдия Желявска: Сред магистратите се върна страхът, противопоставени са - Фактор\nСъдия Желявска: Сред магистратите се върна страхът, противопоставени са\nРазработката „Червеи“ да се разсекрети, за да се види истината, настояват в Темида\nАтмосферата в Софийски градски съд е много лоша заради появилото се противопоставяне на колегите. Съдиите не са така единни. Лоша е атмосферата и в цялата правосъдна система. Сред магистратите се върна страхът, че не трябва да си изказват публично мненията, недоволстват от многото работа, имат чувство за несправедливост.Това призна по bТВ зам.-председателят на СГС Богдана Желявска.\nПо думите й ръководителят на СГС Владимира Янева е притеснена от случващото се в институцията. Според Жеявска обаче е най-добре да се разсекретят нещата, за да се види за какво става въпрос по разработката „Червеи“. Стана ясно, че съдия Янева е разписала разрешенията за използване на СРС-та по случая, които са продължили не максималните 180 дни, както е по закон, а 300.\nБогдана Желявска заяви, че реформата в съдебната система трябва да се прави много внимателно. Тя подчерта, че, голяма част от колегите й били против смяната на ВСС като непостоянно действащ орган. Според нея най-важна е система за преместване на съдиите, в която трябва да има прозрачност при избора и назначенията им, настоява магистратът.\nЗакон и ред / Съдия Желявска, разработка "Червеи", Владимира Янева, магистрати, реформа, страх, СГС


Видеорепортаж: Изненада за привържениците си направи „Лудогорец”. До края на лятото клубът стартира фен фест на „Хювефарма Арена“\nВидеорепортаж: Изненада за пр ...\n8 юни 2020 Видео Новини 233 Прочитания\nВсеки ден след 12:00 ч. привържениците на осемкратния шампион ще могат да се забавляват на любимия си стадион, участвайки в турнири по карти, табла, мини футбол и други. За настроението на феновете ще се грижат гостуващи певци и музиканти. Специални атракциони ще забавляват децата, а за техните родители ще се предлага балканска скара, бира, както и други храни и напитки.\nФеновете на „Лудогорец” ще имат възможност и да наблюдават на голям екран мачовете на любимия им отбор извън Разград, както и други дербита от България и чужбина.\nЗа улеснение на привържениците ще се публикува седмична програма на фен феста в социалните мрежи на клуба. Подробностите ще научите от Георги Енчев, от популярния в близкото минало поп-дует Румънеца и Енчев.\nВидео стена бе монтирана и на площад „Независимост“ пред Общинския културен център. По идея на Община Разград и със съдействието на Общинско радио Разград, атрактивната форма за излъчване на интересни събития бе задействана за мача между Левски и Лудогорец и събра близо 100 зрители.


Е-Frag.net отпаднаха от Intel Extreme Masters Катовице - Още спорт - eSports - Gong.bg\nЕ-Frag.net отпаднаха от Intel Extreme Masters Катовице\nПолина Пенкова, ESL България\n4 март 2016, 13:18\nE-Frag.net приключиха участието си на Intel Extreme Masters Катовице. Българският тим отпадна в груповата фаза на състезанията по Counter-Strike: Global Offensive, отбелязвайки само една победа и четири загуби.\nЗа да стигнат до четвъртфиналите днес, момчетата трябваше да съберат достатъчно точки в своята група. Те се срещнаха с пет отбора от целия свят, но не успяха да постигнат очакваните резултати.\nМачовете срещу FaZe и Astralis приключиха с 5:16, а срещата с Virtus.pro – с 9:16. E-Frag.net се доближиха до победата в двубоя срещу Tempo Storm, където резултатът беше равен през цялото време. Бразилците обаче успяха да обърнат играта в своя полза и не позволиха на българите да грабнат така необходимата победа.\nЕдинствения си успех E-Frag.net отбелязаха в последната игра срещу Team Envyus. Срещата се превърна в най-дългия мач от груповата фаза, след като двата отбора завършиха редовното време с равен резултат и трябваше да продължат играта, докато не достигнат 3 точки разлика. Играта приключи с резултат 22:19 в полза на българския тийм.\nE-Frag.net използваха резерва за мачовете в Катовице – вместо Симеон „dream3r“ Ганев, те използваха Николай „pNshr“ Паунин. Дали това или нещо друго попречи на нашите момчета по пътя към победата, не е ясно. Фактът, че станаха част от Световните финали на IEM обаче е достатъчен повод за радост на българския гейминг.\nE-Frag.net ще представят българския CS:GO на Intel Extreme Masters\n3 март 2016, 10:34\nБългарската следа на Intel Extreme Masters Катовице\nIntel Extreme Masters Катовице се завръща с $500 000 награден фонд\n2 март 2016, 18:59


Вижте какъв красавец е синът на Благо и Златка (СНИМКА) | Площада\nНякои популярни личности се притесняват да показват малките си деца в социалните мрежи, но звездната двойка Благой Георгиев и Златка Райкова не са от тях. Истината е, че двамата са толкова щастливи от раждането на сина си Благой-младши, че не успяват да се сдържат да го покажат и на феновете си.\nТези дни Златка отново ни зарадва със снимка на едногодишния Благо-джуниър. От фотографията, която плеймейтката сподели в социалните мрежи, виждаме колко пораснал е малкият юнак. И по-важното – в какъв голям красавец е започнал да се превръща. Което не ни учудва, разбира се – все пак и двамата му родители изглеждат доста добре.\nНе е никак чудно, че малкият Благой вече се е превърнал и в модел. Той често представя дрехи от детската колиция на бранда, който Златка създаде и управлява.\nВижте го какъв красавец е станал:\nБъдещ разбивач на женски сърца – малкият Благой-младши\nОчаквано феновете на звездната двойка се захласнаха по малкия сладур, заливайки ги с комплименти. Самият Благой, споделяйки снимката в Инстаграм, написа: „Моят малък сладък Боци“. Гордата Златка от своя страна добавя: „Ох на мама“.\nБлагой Георгиев и Златка Райкова са една от известните светски двойки у нас. Те се събраха скоро след раздялата на блондинката с ММА боеца Георги Валентинов. Двамата дори влязоха заедно във формата „ВИП Брадър“.\nБлагой ГеоргиевзвездиЗлатка Райкова


Lufthansa: Airbus A380 няма да се върне в небето поне две години - Bloomberg\nИнтересът към пътуванията на дълги разстояния със самолет остава ограничен заради пандемията от коронавируса\n16:10 | 19 юни 2020\nСамолетите на германската авиокомпания Lufthansa от модела Airbus A380 няма да бъдат използвани в рамките на поне две години и е възможно да не бъдат върнати никога повече в употреба. Причината за хода на Lufthansa е, че интересът към пътуванията на дълги разстояния със самолет остава ограничен заради пандемията от коронавируса, съобщава Bloomberg.\nПо този начин Lufthansa се отказва от половината от общо 14 самолета от този модел, като останалите ще бъдат прехвърлени във второстепенния център на авиокомпанията в Мюнхен. „Полетите с тези самолети могат да бъдат възобновени през 2022 г., ако има достатъчно търсене за полети на дълги разстояния до Чикаго или Ню Йорк“, коментира Клаус Фрьозе, който управлява основната база на превозвача във Франкфурт.\nLufthansa може да съкрати всеки пети служител\nLufthansa изпада от DAX за първи път от 32 години\n„Шансът във Франкфурт да оперираме отново с някой от тези модели е сведен почти до нулата“, допълва той. По думите му все пак правенето на планове в сегашните условия е много трудно.\nПандемията от коронавируса ускори отказа от модела A380. Авиокомпанията Air France вече обяви, че се отказва напълно от модела, а базираната в Дубай Emirates обмисля дали да спре от употреба 65 самолета от този модел.\nХъбът в Мюнхен, който започна да изпълнява ограничени услуги с A380, може да се окаже по-подходящ за него. Това е така, тъй като разходите на терминала, който частично е собственост на Lufthansa, са по-малки.\nLufthansa очаква да приеме доставката на самолети от модела Boeing 777X от средата на следващата година. Тези самолети ще бъдат разположени във Франкфурт, докато в Мюнхен ще се използват конкурентните Airbus A350.\nLufthansa авиокомпания модел Airbus\nДиамантите oтделят "естественото" от "етичното"


Дребни сладки – SweetlandByIva\nJune 22, 2018 SweetlandByIvaLeave a comment\nТук точна рецепта няма. Има въображение, желание и търпение. Сдобих се с тази формичка преди месец, но чак сега й дойде времето. Реших, че мога да забъркам един шоколад на око, докато се суетя в кухнята. И така, 24 часа по-късно се наслаждавам на един безумно вкусен, неочаквано добър, домашен шоколад! Продукти: 100 гр какаова… Continue reading Домашен шоколад\nMarch 12, 2018 March 12, 2018 SweetlandByIvaLeave a comment\nНапоследък съм пощуряла на тема кексове. Голямо експериментиране в кухнята на тази вълна. Обаче в повечето случаи освен безумно вкусните и здравословни десерти, налични са и калориите. Затова реших отново да направя няколко седмици чист период, доколкото е възможно при мен 🙂 Затова ви представям моят моят любим кекс – https://sweetlandbyiva.wordpress.com/2018/03/04/един-много-вкусен-кекс/ във възможно най-чистият му… Continue reading Нов прочит на любимия кекс\nMarch 4, 2018 March 4, 2018 SweetlandByIva1 Comment\nОбожавам кекса на мама – пухкав, сладък и домашен. Отдавна се опитвам да докарам този вид и вкус в по-здравословен и по-диетичен вариант. За сега имам още много опити докато успея, но не се отказвам. В един от тези опити се роди и този кекс. Кекс, който не изисква много съставки и усилия, но пък… Continue reading Един много вкусен кекс\nНеделно утро и гофрети\nДребни сладки · Солени ястия\nJanuary 14, 2018 SweetlandByIvaLeave a comment\nОтдавна се каня да забъркам гофрети за закуска. И какъв по-хубав повод от семейна неделна закуска? Спрях се на ефирен, лек и хрупкав вариант, затова количеството на брашното, което използвах е малко. Стават тънки и хрупкави гофрети. Продукти за 4 бр: 2 бр яйца 50 гр брашно по избор / аз използвах бяло неашно 40… Continue reading Неделно утро и гофрети\nDecember 26, 2017 May 21, 2018 SweetlandByIvaLeave a comment\nОще преди години, когато за първи път опитах шоколадовите труфели бях зашеметена. Толкова много ги харесвам, че предпочитам да избягвам щанда с тях, когато пазарувам. Затова често обичам да си приготвям, но за първи път ще споделя рецептата с вас 🙂 Продукти за 15-20 бр: 100 гр ядки (по избор) 200 гр фурми 30 гр… Continue reading Шоколадови труфели


Галин: Фики живее за едната награда, УМИРА да е певец на годината\n29 Февруари 2016, 14:03\nФолк певецът Галин скочи срещу колегата си Фики Стораро с бутоните напред. Това стана ясно по време на интервюто на певеца за телевизионния таблоид номер 1 "Папараци", видя HotArena.\nГалин призна с половин уста, че Фики е вдигнал целия Пайнер на „Ура”, за да е сигурен, че ще вземе наградата за „Певец на годината” и тази година. Младият изпълнител е изключително амбициозен и не жали средства, за да постигне целта си.\nВ основата на интригата между Галин и Фики е Стораро – младши, който не признава никой и толкова се е надул, че смята само и единствено себе си за най-добър изпълнител. Стораро дори си позволял гадни коментари по адрес на Галин, а причина за това е фактът, че май вижда в младежа сериозна конкуренция.\nПризнанията на Галин в топ таблоидното издание, обаче не са свързани само и единствено с Фики Стораро. Както стана ясно, младия музикант не подмина и щекотливия въпрос относно ориентацията си.\n„Докато всички си мислят, че харесвам мъже, аз успях да нацелувам най-красивите си колежки”, споделя музикантът, пишат от „Всеки ден”. И допълва, че харесва изключително много от тях, но поддържа приятелски и колегиални отношения заради работата им, поради което се въздържа от авантюри с популярните хубавици.\nГалин твърди още, че не обръща никакво внимание на клюкарите по адрес на личния си живот, а също така отрече да е имал афери с фенки. Певецът е категоричен, че не си пада по еднократните забивки, но пази пълно мълчание дали в момента не е обвързан с някоя жена.\n„Винаги съм поддържал сериозни връзки. Скромен съм и дори доста свит. Имам комплекси в леглото, не съм толкова нахакан“, признава изпълнителят в телевизионното си интервю.\nПевецът разкрива още, че тази му популярност не е попречила на старите му приятелства. Напротив, те дори са единствените, които има.\nХахахаха, кой е пък този и къде се появи, че ни интересува КОЙ му оправя ауспуха? Какво като е държанка, то му личи от километри, че е гей. И с тези снимчици полугол във фейсбук, типични за всеки "хетеро" мачо...\nТо вашето "признал с половин уста" е с някакво нулево значение. Всички, които се вълнуват от Галин гледахме интервюто. Тези статии може да ги пробутате на детска градина "Малина" там по ще ви се вържат дечицата. Галин беше супер земен, не се върза на жълтите и провокативни въпроси на тая стара политическа проститутка, която от виден хейтър на Златките се превърна в техен покровител. Не се звездее и се ИЗЛИШНО СКРОМЕН. Каза супер нормални неща. Щом от нищо правите новина, представям си да беше казал нещо по двусмислено, щяхте да оревете света с простотиите си.\nДа в леглото комплекса ти е малката пишка!! Всеки знае за аферите тинс Благо Солоф... кого лъжеш?\nМоля???? Малка какво?????? Я дай пак? Някое комплексарче, което лъска на Галин, да не ти е промило мозъчето? Колкото и да се мъчите да втълпите на хората тази глупост за сексуалната му ориентация, жените, които са били с него знаят каква е тя. Не знам с какви очи говорите, че имал малко достойнство, при положение, че не сте го виждали лично, а вие очевидно не сте! ;)


До дни: Започва санирането и на „червения блок“ в Пазарджик | PZdnes | Днес новината си ти\n3797 Изгледи май 09, 2016 Няма коментари.\tПазарджик, Хората Stefka Vencheva\nДо броени дни започва обновяването и на блока на бул.“Г. Бенковски“ 123 и 125 в Пазарджик. Жилищната сграда е част от първата поредица панелни домове, които получиха възможност да претърпят пълна промяна по националната програма за енергийна ефективност на многофамилни жилищни сгради. Сдружението на собствениците на „червения блок“, както е известен, е едно от първите в града, които подадоха документи за кандидатстване по програмата.\nТака след няколко месеца, живеещите в 60-те апартамента в общо двата входа ще се радват на обновени покрив, мазета, фасади и стълбищни клетки. Мерките включват още, конструктивно укрепване на сградата, както и подмяна на дограмата, топлоизолация, ремонт на вътрешните инсталации в общите части на сградата. Нови ще бъдат и входните врати, те трябва да съответстват на общия нов и естетичен вид на фасадите.\nРемонтните дейности ще се извършват от бургаска фирма. Припомняме, че след конкурсите за обществени поръчки, общината избра четири местни и една бургаска фирма, които ще ремонтират първите пет сгради по програмата за енергийна ефективност.\nПреди месец, в средата на април, в Пазарджик започна санирането на първия жилищен блок за над два милиона лева. До края на година се очаква да започне санирането на около 36 жилищни блока в Пазарджик.\n*Снимка – Първият блок, който ще бъде саниран по европейска програма се намира на ул. „Пловдивска“ в Пазарджик